Čuvari ravnice - Kanada je upozorenje – LJUDI NEĆE MOĆI DA PREŽIVE VRUĆINE U NEKIM DELOVIMA SVETA\nProfesor sa Univerzitetskog koledža u Londonu Simon Levis upozorava da su ekstremni vreli talasi sada mnogo verovatniji i naglasio da se u pojedinim delovima planete stvaraju područja na kojima je zbog visoke temperature nemoguće preživeti.\nOn je objasnio i pojam temperature „vlažne sijalice”.\nKlimatska kriza donela je leto sa sve opasnijim vrućinama, naveo je Levis u tekstu „Kanada je upozorenje: Sve više delova sveta uskoro će postati previše topli za život” koji je objavljen u britanskom „Gardijanu”, prenosi Sputnjik.\nTemperature su dosegle šokantnih 47,9 stepeni u Britanskoj Kolumbiji u Kanadi i izazvale više od 100 smrti širom te zemlje i Severne Amerike. Vreli talas je tokom juna u pet zemalja Bliskog Istoka podigao temperaturu do 50 stepeni, a u Pakistanu je 20 dece završilo na bolničkom lečenju zbog toplotnog udara.\nDodatno zagrevanje zbog emisije gasova sa efektom staklene bašte znači da su takvi ekstremni talasi sada verovatniji i naučnici mogu da izračunaju povećanje njihove verovatnosti.\nProfesor je kao primer naveo da je evropski vreli talas iz 2019. godine, koji je usmrtio 2.500 ljudi, bio pet puta verovatniji tada nego što bi bio pre globalnog zagrevanja.\nNa većini mesta ekstremni talasi toplote stvaraće probleme, od poremećaja privrede do široko raširene smrtnosti, posebno među mladima i starijima, istakao je Levis.\nOn je upozorio, kako prenosi Sputnjik, da se na nekim mestima na Bliskom Istoku i Aziji pojavljuje nešto zaista zastrašujuće - stvaraju se područja na kojima je zbog visoke temperature nemoguće preživeti.\nKako je objasnio, iako ljudi mogu preživeti temperature i više od 50 stepeni kad je vlaga niska, kad su i temperature i vlaga visoki, ni znojenje ni kupanje ne mogu pomoći kako bi se telo ohladilo.\nVažna je tzv. temperatura „vlažne sijalice”, koju pokazuje termometar prekriven mokrom krpom, a koja meri temperaturu na kojoj dolazi do hlađenja organizma usled znojenja ili polivanja vodom. Ljudi ne mogu da prežive dugotrajno izlaganje temperaturi “vlažne sijalice” iznad 35 stepeni, jer ne postoji način da se telo ohladi - ni u hladu, a ni s neograničenom vodom, dodao je.\nNekada se smatralo da je temperatura “vlažne sijalice” od 35 stepeni nemoguća, ali su naučnici prošle godine izvestili da su pojedina mesta u Persijskom zalivu i pakistanskoj dolini reke Ind već dosegla taj prag, iako samo na sat ili dva, i to samo na malim površinama.\nKako su zbog klimatskih promena temperature sve više, predviđa se da će tokom decenija koja dolaze vrućine i prateće temperature na kojima se ne može preživeti, duže trajati i javljati se na većim područjima i na novim mestima, uključujući delove Afrike i jugoistoka SAD, naveo je profesor Levis.\nViše iz ove kategorije « ŠTA IMA U NOVOM BROJU ČASOPISA „ČUVARI RAVNICE“?\t23. JUL – SVETSKI DAN KITOVA I DELFINA »


Turistička se seli u stari hotel - juGmedia\nNakon neuspelog pokušaja preseljenja, Turistička organizacija Vranja trebala bi da za mesec dana na Trgu repubike dobije nove prostorije za rad čime će se objediniti poslovna i finansijska kontrola kako rada same ustanove tako i zaposlenih.\nTOV trenutno funkcioniše na tri lokacije pa se javlja problem nemogućnosti stalne kontrole i sagledavanja efekta radnika\nOdabir novih prostorija koje su smeštene u objektu bivšeg Ugostiteljskog preduzeća Vranje, pored restorana „Vranjski merak“, alternativno je rešenje u centru grada u procesu razmeštaja nekoliko gradskih javnih službi i institucija. Poslovni prostor koji broji više odvojenih prostorija pogodan je za ukupan broj radnika i nadležnosti koje su objedinjene ali i uvećane likvidacijom “Skijališta Besna Kobila”.\n“Kada se budemo smestili na jednom mestu uvešćemo informacioni sistem o dolasku i odlasku radnika što će biti upotrebljeno za obračun plata, a imaće mogućnost praćenja funkcionisanja svih info centara i tada ćemo zaokružiti priču u smislu poslovne i finasijske kontrole. Po principu iznajmljivanja za period od 20 godina, naplatićemo sve dugove koje “Hotel Vranje” ima prema gradu po svim osnovama”, pojašnjava Saša Ivanov, direktor TOV-a.\nBudući da je objekat u zadnjem delu oštećen prilikom požara u kojem je uništeno pozorište zahteva određena ulaganja, ali činjenica da se u tom prostoru nekada nalazila banka znači da postoji dobra mrežna instalacija za poslovne potrebe.\n“Smatram da je ovo dugoročno rešenje i da ćemo za tridesetak dana, kada završimo radove stvoriti uslove za rad svih zaposlenih u TOV, tako da ćemo tada moći da se posvetimo zadacima i planovima u oblasti turizma”, dodaje Ivanov.\nNedavno je Vlada Srbije donela zaključak o preuzimanju inicijative za privatizaciju Ugostiteljskog preduzeća, a ovaj vid kompenzacije ne bi ugrozio postojeće planove zakupa, tvrdi direktor TOV.\n“Ukoliko se bude privatizacije, novi vlasnik moraće da izmiri ta dugovanja. Ukoliko izmiri, tada ćemo sa novim vlasnicima pokušati da napravimo dogovor jer smatramo da je svakome ko se bavi osnovnom delatnošću hotelijerstvu u interesu da potraži pomoć Turističke u cilju dovođenja gostiju”, smatra direktor.\nBudući da se objekat starog hotela posmatra kao istorijsko nasleđe po kome je grad prepoznatljiv, njen izgled se naće narušavati. U planu je jedino obnova fasade, a sa završetkom izgradnje pozorišta napraviće se jedinstvena celina. Kako saznajemo u toku su radovni na ponovnom pokretanju restorana “Vranjski merak” od strane privatnih zakupaca.\nZabrana za nasilnika\nPovodom današnjeg praznika Vavedenja Presvete Bogorodice, gradonačelnik Leskovca Goran Cvetanović je svim sugrađanima i pripadnicima pravoslavne veroispovesti…\nUhapšen lažni preprodavac polovnih automobila\nNIŠ - Istražni sudija Osnovnog suda u Nišu odredio je jednomesečni pritvor Dušanu M.(34) iz Svrljiga, zbog sumnje da je izvršio krivično…\n22.06.2017. u 23:59\nZgrada starog hotela je u restituciji,vraca se starim vlasnicima…malo ste pobrkali loncice…


Korona kosi Italijom, vlasti razmatraju produženje karantina | MONDOBA\nKorona kosi Italijom vlasti razmatraju produzenje karantina\n5. June, 08:19\nKorona kosi Italijom, vlasti razmatraju produženje karantina 0 Podijeli Podijeli na facebook Podijeli na twitter Podijeli na viber Pošalji na mail\nAutori mondo.rs Tanjug 28.03.2020. / 18:20\nSituacija u Italiji sa epidemijom korona virusom i dalje je veoma ozbiljna, zbog čega bi mere karantina uvedene na celoj teritoriji zemlje u cilju sprečavanja širenja virusa mogle biti na snazi barem do kraja aprila.\nNaučnici su to saopštili pošto je bivši premijer Italije Mateo Renci zatražio "plan za ponovno otvaranje", i to, kako je kazao, "odmah", rekavši da "fabrike moraju biti ponovo otvorene pre (rimokatoličkog) Uskrsa (12. aprila), a zatim i sve ostalo".\nItalija, gde je do sada zabeleženo više od 80.000 slučajeva zaraženih i 9.000 umrlih od korona virusa, najviše u Evropi, uvela je drastične mere karantina, uz sve oštrije kazne za prekršioce.\n"Za obustavljanje mera izolacije i za otvaranje kompanija i škola, još je rano", rekao je danas virusolog, profesor Univerziteta u Milanu Fabricio Preljiasko za italijansku agenciju Ansa, ocenivši da je "realno čekati barem do kraja aprila".\nPrema njegovim rečima, u Italiji neće doći do "jedinstvenog vrhunca" epidemije virusa korona, već da ćenajverovatnije do toga doći u više navrata u različitim delovima zemlje i da su zbog toga "najefikasnije oružje ostanak u izolaciji i restriktivne mere".\nProfesor milanskog Univerziteta Vita-Salute San Rafaele, virusolog Roberto Burioni saglasan je da treba početi sa razmišljanjem o "oporavku života" građana Italije, koji "ne mogu ostati kod kuće zauvek", ali je istakao da je situacija i dalje veoma ozbiljna i da je "neralno da se radi na projetku ponovnog otvaranja u skorije vreme".\n"Za sada morate ostati u svojim domovima, u suprotnom žrtve koje smo podneli biće uzaludne", naveo je Buroni.\nPooštrene mere karantina u Italiji na snazi su od 11. marta, a očekuje se da će ova sedmica biti ključna za rezultate.\n"Ova nedelja i nekoliko dana nakon toga su odlučujući, pošto je to vremenski period kada bi mere koje je uvela italijanska vlada trebalo da daju rezultate, te se očekuje da vidimo da kriva (novoobolelih) pada brže, a nekoliko dana kasnije i broj smrtnih slučajeva", izjavio je u četvrtak pomoćnik generalnog direktora Svetske zdravstvene organizacije (SZO) Ranijeri Gvera za italijanski radio Kapital.\nBroj mrtvih od posljedica infekcije virusom korona u severnom italijanskom regionu Lombardiji u jednom danu je povećan za 542 na oko 5.944, prenosi Rojters.\nBroj slučajeva infekcije u ovom regionu, koji uključuje grad Milano, povećan je za oko 2.117 na oko 39.415. Prema jučerašnjim podacima, u Italiji je broj mrtvih iznosio 9.134, što je najviše u svetu.\nU međuvremenu, ruski vojni virusolozi došli su u Italiju da pomognu lekarima u Lombardiji u borbi protiv korona virusa, sop teno je iz ruskog Ministarstva odbrane, prenosi TASS.\nU zajedničkoj akciji ruskog vojnog tima radiolo ke, hemijske i biolo ke odbrane i italijanskih vojnih stručnjaka, izvr ena je dezinfekciju 4 000 kvadratnih metara bolnice i bolničkog kruga u Albinu u okviru dogovora o ruskoj pomoći koji su pro le nedelje postigli predsednik Vladimir Putin i premijer Đuzepe Konte.\nU periodu od 22. do 25. marta u Italiju je sletelo 15 ruskih vojnih aviona sa oko 100 eksperata ruskog Ministarstva odbrane.


Naslovna/Banjaluka/Predsjednik Skupštine Novog Sada u posjeti gradskom parlamentu\n05.12.2019.05.12.2019.Predsjednik Skupštine Novog Sada u posjeti gradskom parlamentu\nBanja Luka i Novi Sad će i ubuduće razmjenjivati iskustva i sve dobre projekte koje imaju i jedan i drugi grad, a od kojih imaju obostrane interese, zaključili su predsjednici skupština dva bratska grada nakon sastanka u banjalučkoj Skupštini.\nPredsjednik Skupštine grada Banja Luka Zoran Talić je istakao da se, u razmjeni prijedloga i ideja, došlo do korisnih ideja kako da se po određenim modelima Novog Sada i banjalučka Skupština uvede u proces digitalizacije, kao i da se zajedničkim idejama u IT sektoru mogu unapređivati potrebe građana.\n„Na bazi toga što smo vidjeli u Novom Sadu, mi smo već pokrenuli proces digitalizacije u Skupštini grada gdje smo obezbjedili određena donatorska finansijska sredstva za izradu prvog softvera koji treba da posluži ulasku u eru digitalizacije gradskog parlamenta. Naravno, mi idemo i korak dalje ka određenim domaćim i inostranim organizacijama kako bi pronašli dodatna grant sredstva, kako bi kompletan proces priveli kraju“ rekao je Talić.\nOn dodaje da su pored digitalizacije Skupštine razgovarali i o konceptu „pametnog grada“ gdje Novi Sad prednjači u regionu po tom pitanju, ali i o mogućnostima razvoja IT sektora.\nPredsjednik Skupštine grada Novog Sada, Zdravko Jelušić, istakao je da je Novi Sad uvijek otvoren za razmjenu iskustava između dva bratska grada na obostranu korist za građane.\n„Mi moramo da pratimo tehnologiju u korak, kako bi građani osjetili poboljšanja i kako bi lakše rješavali svoje potrebe u onom segmentu kada trebaju da komuniciraju sa gradskom administracijom ali i drugim pogledima koji čine njihovu svakodnevicu. Tu se kombinuju tehnologije, i Novi Sad tu može itekako da se pohvali da je postao praktično regionalni centar IT-ja. Imamo preko 4.500 hiljade IT inženjera, koji rade u Novom Sadu. Imamo šta da prenesemo i zaista nam je drago da sa našom bratskom Banjom Lukom razmjenjujemo ideje i iskustva“ rekao je Jelušić.\nBanja Luka centar Facebook Google IT Novi Sad SAD Twitter\nEvropske sedmice mobilnosti u Banjaluci


Humani Mane: Šta će mi 10 ferarija i avioni? - SPORTSKI ŽURNAL\n17 oktobar, 2019 10\nOn je otkrio da je u detinjstvu često gladovao i da sada, kada ima mnogo novca kao vrhunski fudbaler, neće da ga iskoristi za veliki luksuz\nJedan od najboljih fudbalera Liverpula Sadio Mane prisetio se siromaštva kao dečak u Senegalu i poručio da ga je život naučio da bude ponizan.\nOn je otkrio da je u detinjstvu često gladovao i da sada, kada ima mnogo novca kao vrhunski fudbaler, neće da ga iskoristi za veliki luksuz.\n- Zašto bih sada imao 10 ferarija, 20 dijamantskih satova ili dva aviona? Šta bi te stvari učinile za mene i svet? Bio sam gladan, zato sam morao puno da radim na terenu. Prošao sam teško vreme, igrao bosonog fudbal, a nisam imao ni obrazovanje. Sada, zahvaljujući fudbalu, mogu mnogima da pomognem - rekao je Mane za senegalski „Nsemvoha“.\nMane je već u domovini finansijski pomogao da se sagrade škole i stadioni, ali i porodicama u ekstremnom siromaštvu.\nOkrio je i da daje 70 evra mesečno porodicama u veoma siromašnom regionu Senegala.\n- Ne želim da pokazujem luksuzne automobile, putovanja i avione. Preferiram da neki ljudi dobiju malo onoga što mi je život pružio - zaključuje 27-godišnji krilni napadač prvaka Evrope.\nMane je prošle sezone dao veliki doprinos na terenu Liverpulu za osvajanje trofeja Lige šampiona, a i ove je sjajno startovao u svih osam pobeda u Premijer ligi.\nMarko Dmitrović: Rajković me tera da budem bolji\nTo · 17 oktobar, 2019 15:54\nSlave · 17 oktobar, 2019 15:56\nnemam pojma · 17 oktobar, 2019 16:16\nahaha · 17 oktobar, 2019 17:47\n007 · 17 oktobar, 2019 19:49\nKoki · 17 oktobar, 2019 22:48\nfffff · 18 oktobar, 2019 07:25\nAcilije · 18 oktobar, 2019 10:52\nkalel · 18 oktobar, 2019 15:50\nAcilije · 18 oktobar, 2019 17:37


Đorđević s ambasadorom Rusije o saradnji\nIzvor: Radio Televizija Vojvodine, 26.Jul.2019, 14:29\nMinistar za rad, zapošljavanje, boračka i socijalna pitanja Zoran Đorđević danas je u razgovoru s ambasadorom Rusije Aleksandrom Bocan Harčenkom istakao da su Srbija i Rusija oduvek bile prijateljske zemlje kao i da su njihovi odnosi danas na najvišem mogućem nivou, ali da uvek postoji prostor za unapređenje.\nĐorđević je pohvalio dosadašnju saradnju koju Srbija ima sa Rusijom, posebno sa Ministarstvom >> Pročitaj celu vest na sajtu Radio Televizija Vojvodine << rada i socijalne zaštite Ruske Federacije i naveo da to dokazuju mnogobrojni potpisani sporazumi.\nOn je ambasadora informisao o planiranim radovima na Groblju oslobodilaca Beograda koji bi trebalo da budu gotovi na Dan oslobođenja.\nKako je rekao, posebno mu je drago što je od ove godine manifestacija Besmrtni puk, na inicijativu Ministarstva, postala događaj od državne važnosti.\n"Međunarodna konferencija Besmrtni puk koja će se održati 25. septembra u Srbiji i u Rusiji, još jednom će potvrditi snažne i prijateljske odnose koji postoje između dve zemlje", rekao je ministar i upoznao ambasadora s planom da se do kraja godine održi još jedna velika međunarodna konferencija na kojoj se očekuje između ostalih i dosta visokih zvanica iz Ruske Federacije.\nAmbasador Harčenko zahvalio je ministru na doprinosu razvoju bilateralnih odnosa, a posebno na njegovoj posvećenosti kada je reč u oblasti zaštite ratnih memorijala i dodao da će nastojati da tokom svog diplomatskog mandata podrži sve aktivnosti resornog ministarstva.\nKada je reč o organizovanju konferencije Besmrtni puk u Beogradu, ambasador je istakao da je to jako dobra zamisao i da će imati poseban značaj za Srbiju, kao i da je treba organizovati na najbolji mogući način te da ima podršku ambasade, ali i njega lično.\nDjordjević sa ambasadorom Rusije o unapredjenju saradnje\nMinistar za rad, zapošljavanje, boračka i socijalna pitanja Zoran Djordjević je u razgovoru sa novopostavljenim ambasadorom Rusije Aleksandrom Bocan-Harčenkom istakao da su Srbija i Rusija oduvek bile prijateljske zemlje, kao i da su odnosi izmedju njih danas na najvišem mogućem nivou, ali da uvek...


Republika / NBS kupila 25 miliona evra, kurs dinara 117,52\npetak, 13. 12. 2019.| 04:45\nNarodna banka Srbije kupila je još 25 miliona evra na međubankarskom deviznom tržištu, i zvanični srednji kurs dinara iznosiće danas 117,5248 dinara za evro, što je neznatna promena u odnosu na juče, objavila je NBS.\nIndikativni kurs dinara prema dolaru je skliznuo danas za 0,1 procenat na 105,6308 dinara za dolar.\nDinar je prema dolaru jači za 1,0 procenat na mesečnom nivou, na godišnjem je slabiji za 1,5 odsto, dok je od početka godine u padu za 2,1 posto.\nNBS je kupila od početka godine na međubankarskom deviznom tržištu ukupno dve milijarde i 770 miliona evra, uključujući i današnju intervenciju, i prodala 405 miliona kako bi sprečila prekomerne dnevne oscilacije kursa.\nVeć mesec dana evro i dinar na istom odstojanju\n- sreda, 22. 1. 2020. u 11:02 8\nPrištiniski portal "Gazeta ekspres" objavio je dokument za koji navodi da je potpisan u Berlinu o uspostavljanju avio linije...\nZamenik gradonačelnika Beograda Goran Vesić oglasio se na društvenim mrežama nakon što je na...


Sa foruma (Foto ZPRK)\n„Imali smo dobre mogućnosti da se sastanemo sa raznim ličnostima i liderima i Evropske unije i država članica, ali i sa zvaničnicima Sjedinjenih Američkih Država“, rekao je Tači.\nOn je istakao da postoje različita gledišta na trenutnu realnost, duboke razlike. Govorio je i o dostignućima procesa dijaloga u prošlosti, ali i o procesu sprovođenja.\n„Još jednom ističem da Srbija mora da sprovodi sporazume i obaveze koje je preuzela, bilo u energetskom sektoru, bilo u IBM-u. Takođe, da stvori mogućnosti da ne ometa Srbe na severu da stave u funkciju most koji deli grad u ljude u tom gradu“, navodi se u saopštenju.\n„Istovremeno Srbija ne treba da ometa srpske građane na Kosovu da učestvuju u timu za pisanje statuta odgovornosti koje smo preuzeli u Briselu“, kazao je Tači.\nOn je rekao i da je debata bila mogućnost za traženje mogućnosti za nastavak dijaloga.\n„Mislim da je debata sa predsednicima Đukanovićem i Vučićem bila u duhu diskusije, mogućnosti za traženje mogućnosti za nastavak dijaloga, prevazilaženje prepreka i poteškoća koje trenutno imamo, i dijalog ne treba uslovljavati kako bi se mogao postići konačni, istorijski, sveobuhvatni dijalog, koji će se okončati recipročnim priznanjem između država Kosovo i Srbije. Nezavisno od kritičara i skeptičara, dijalog nema alternativu“, zaključuje se u saopštenju.


Brnabić razgovarala sa sekretarom Muslimanske svetske lige o uspostavljanju dalje saradnje - Telegraf.rs\n07/02/20 | 13:36\nPremijerka je istakla da je Srbija zemlja sa najvećim brojem nacionalnih manjina u regionu, kao i da je posvećena kontinuiranom unapređenju njihovog položaja\nPredsednica Vlade Republike Srbije Ana Brnabić sastala se sa generalnim sekretarom Muslimanske svetske lige (Rabite) Muhamedom Abdelom Кerimom el Isuom, sa kojim je razgovarala o uspostavljanju saradnje i dijaloga sa ovom organizacijom.\n- Srbija, zemlja sa najvećim brojem nacionalnih manjina u regionu, posvećena je kontinuiranom unapređenju njihovog položaja i integrisanja u širu društvenu zajednicu - objasnila je premijerka.\nDodaje da Vlada Srbije vodi politiku izgradnje društva i države u kojoj su svi građani ravnopravni i jednaki, bez obzira na nacionalnu pripadnost, religiju ili jezik.\nIstiče da je ponosna zbog činjenice da u Srbiji postoje dvadeset dva saveta nacionalnih manjina.\n- Visok stepen tolerancije i otvorenosti našeg društva, ne samo da doprinosi zajedništvu i bogatstvu naše zemlje, već i služi kao primer drugim državama regiona - zaključila je premijerka.\nGeneralni sekretar El Isa ocenio je da je izuzetno zadovoljan nivoom poštovanja različitih nacionalnih manjina i verskih zajednica u Srbiji.\nPredsednica Vlade Ana Brnabić sa generalnim srekretarom Muslimanske svetske lige Muhamedom el Isuom; Foto: Tanjug/Vlada Srbije/Slobodan Miljević\nMuslimanska zajednica u Srbiji prenela je, kako je istakao, da su ponosni što su građani države koja poštuje prava i slobode svih svojih građana, bez obzira na religiju i nacionalnu pripadnost.\n- Dijalog između Istoka i Zapada je veoma važan, a Srbija je zemlja koju vidimo kao važan stub tog dijaloga, ali i važan činilac stabilnosti u regionu - ocenio je El Isa i dodao da u budućnosti treba zajednički nastojati na građenju poverenja, stabilnosti i zajedništva čitavog regiona.\nEvroparlamentarci razgovarali sa Vučićem: Ovo su njihove poruke posle sastanka\nMuslimanska svetska liga\nmuslimanska zajednica u Srbiji\nReforme za buduće pristupanje EU su pozitivne za Srbiju: Predsednik EP razgovarao sa Brnabić


Povređeni vojnici zbrinuti u ZC Vranje, jednog prebacuju u Niš - InfoVranjske\nPovređeni vojnici zbrinuti u ZC Vranje, jednog prebacuju u Niš\nSvi vojnici povređeni u saobraćajnoj nesreći, koja se jutros dogodila u Vladičinom Hanu oko 06,30 časova, hitno su prebačeni u vranjski Zdravstveni centar gde su i zbrinuti, a stanje jednog od povređenih je kritično.\n„Jedan teško povređeni primljen je sa otvorenom ranom na glavi.\nOn će, po svemu sudeći, biti prebačen u niški Klinički centar“, rekao je InfoVranjske Dragan Veličković, v.d. direktor Zdravstvenog centra u Vranju.\nDva putnika su teže, a više njih lakše povređeno.\nAutobus Kavim-Jedinstva pun vojnika sleteo s puta kod Vladičinog Hana\nPrema prvim informacijama iz Policijske uprave (PU) u Vranju, do nesreće je došlo kada je autobus preduzeća „Kavim Jedinstvo“ iz Vranja, u kome je bilo oko 40 vojnika, sleteo sa nadvožnjaka u Vladičinom Hanu.\n„Za sada nemamo informacije koje bi ukazivale na razloge ovog udesa u kome je učestvovao samo autobus ’Kavim Jedinstva’ iz Vranja“, rekao je Dragan Stamenković, portparol Policijske uprave Vanje.\nOvaj autobus je jutros krenuo iz Niša u 04,25, a prevozio je vojnike koji rade u Vanju i redovno putuju na ovoj liniji.


„Saic Motors, vodeći kineski proizvođač električnih automobila, prepoznao je u kompaniji CarGo pouzdanog partnera. Već smo više puta naglasili važnost očuvanja životne sredine, a kroz praksu i dokazali da ozbiljno radimo na tome. Ciljevi za naredni period sa novim partnerima svakako uključuju veću ekspanziju upravo ovih vozila na teritoriji cele Srbije. Ponosan sam i počastvovan što baš mi doprinosimo boljoj i zelenijoj budućnosti“, izjavio je za portal Vuk Guberinić, direktor kompanije CarGo.\n„Drago mi je da smo ostvarili saradnju sa kompanijom Saic motors. Kao društveno odgovorna kompanija smatramo da su električna vozila u logistici budućnost. U narednom periodu, naši mladi inžinjeri, koji su najzaslužniji za realizaciju ovog projekta, imaće priliku da testiraju tehnologiju električnih dostavnih vozila i njihovu eksploataciju. Sledeće godine planiramo proširenje naše flote i nove investicije u električna vozila”, izjavio je Milan Matić, direktor kompanije DTS, nakon prezentacije novog vozila.\nUPOZORENJE NA VRELINU: Narandžasti meteo alarm za celu Srbiju, temperatura do 38 stepeni, ali nas uskoro čeka OSVEŽENJE


Dobrovoljno penzijsko osiguranje oslobođno poreza na dohodak – ASinfo Portal\nPoreska uprava Republike Srpske obavještava poreske obveznike da je izmjenama i dopunama Zakona o porezu na dohodak, koje su stupile na snagu danas, 18.12.2019. godine, propisano da se porez na dohodak ne plaća na iznos uplaćenog penzijskog doprinosa za dobrovoljno penzijsko osiguranje do 1.200 KM godišnje, u skladu sa zakonom kojim se uređuju dobrovoljni penzijski fondovi i penzijski planovi u Republici Srpskoj, a pravo na umanjenje poreske osnovice poreza na dohodak po istom osnovu je ukinuto.\n“Iz tog razloga, pozivamo poreske obveznike koji su imali pravo na umanjenjenje poreske osnovice poreza na dohodak po ovom osnovu, da Poreskoj upravi Republike Srpske podnesu izmijenjeni Zahtjev za izdavanje poreske kartice – Obrazac 1001 za 2020. godinu. Ukoliko poreski obveznici do 31.12.2019. godine ne podnesu izmijenjene zahtjeve za izdavanje poreske kartice – Obrazac 1001 za 2020. godinu, Poreska uprava Republike Srpske će po službenoj dužnosti izvršiti izmjenu podataka u poreskoj kartici”, navodi se u saopštenju Poreske uprave RS.\nIstovremeno, podsjećaju poreske obveznike kojima je izdata poreska kartica, a kod kojih je došlo do promjene obima prava na umanjenje poreske osnovice poreza na dohodak u odnosu na 2019. godinu (promjena u visini kamate na stambeni kredit i/ili broju izdržavanih članova, te promjena u visini premije životnog osiguranja), da mogu najkasnije do 31. decembra 2019. godine podnijeti Zahtjev za izdavanje poreske kartice – Obrazac 1001 za 2020. godinu.\n“Zahtjev se, u zavisnosti od osnova za ostvarivanje prava na umanjenje poreske osnovice, popunjava na osnovu otplatnog plana stambenog kredita za 2020. godinu (za kupovinu ili izgradnju jedne i jedine nekretnine), zatim na osnovu dokumentacije o izdržavanim članovima, polise o životnom osiguranju od društva za osiguranje koje posjeduje dozvolu Agencije za osiguranje RS, te dokumenta iz kojeg je vidljiv iznos premije životnog osiguranja koji će se plaćati u 2020. godini. Da bi poreski obveznici ostvarili pravo na umanjenje poreske osnovice na mjesečnom nivou, potrebno je da poresku karticu koju je izdala Poreska uprava Republike Srpske, predaju isplatiocu oporezivog dohotka”, navode iz Poreske.


Hewlett-Packard pomaže u izlaganju umetničkih dela – Personal magazin\nKako tehnologija može da promeni način na koji posmatramo umetnost? Pokušajte da okačite stare majstore po gradskim ulucama.\nOvoga leta, u Moskvi, HP i Puškinov muzej lepih umetnosti su pretvorili ovaj grad u umetničku galeriju na otvorenom, na kojoj je, okačena o zidove zgrada, bila izložena 51 vodootporna reprodukcija remek dela. Jedan od ‘umetnika sa ulice’ je nazvan Rembrant.\nIzrada reprodukcija umetničkih dela je vekovna tradicija, a postupak se zaista nije mnogo promenio – sve do sada. HP-ova tehnologija menja način na koji se izrađuju reprodukcije umetničkih dela, pa čak i način na koji ih doživljavamo.\n“Kada neko ugleda Rembrantov ‘Portret jedne starice’ na otvorenom, kada ga odjednom obasja sunce, ili ‘Zatvorsko dvorište’ Vinsenta Van Goga, ili delo nekog ruskog umetnika – recimo Rjepina ili Korovina – to je za nas u muzeju već jedno postignuće”, rekla je Irina Aleksandrovna Antonova, direktor Puškinovog muzeja lepih umetnosti.\nOva umetnička dela su verne kopije remek dela, štampane na platnu, na štampačima velikog formata HP Designjet Z6100.\nVelika turneja u Londonu\nHP ima dug istorijat podrške umetničkim inicijativama. Prošle godine, HP je realizovao sličan projekat u Nacionalnoj galeriji u Londonu: projekat Velika turneja.\nPoreklo Velike turneje datira iz 17. veka, kada je bogata viša klasa krenula na putovanje po Evropi sa ciljem kulturnog prosvećenja, putovanje koje je menjalo život ljudima i trajalo mesecima, a nekad čak i godinama.\nSada, zahvaljujući Nacionalnoj galeriji u Londonu i HP-u, ideja Velike turneje je okrenuta naglavačke. Umesto da publika kreće u potragu za umetničkim delima, umetnička dela tragaju za svojom publikom, upadajući joj u svakodnevni život i podsećajući je na blago koje se nalazi u muzejima. U junu, 2007. godine, ulice londonskog Vest Enda su pretvorene u galeriju ‘al fresco’ (na otvorenom) – sa 44 savršene, uokvirene reprodukcije slika iz Nacionalne galerije, koje su bile okačene na mestima na kojima se to najmanje moglo očekivati između Sohoa i trga “Seven Dials”.\nOd Londona, Velika turneja se uputila u Jork. HP-ove reprodukcije slika Monea, Van Goga, Remzija i Karačija su ovoga leta ukrasile prometne ulice ovog istorijskog grada, slaveći bogatstvo i raznovrsnost stalno izloženih kolekcija u Britanskoj nacionalnoj galeriji i Umetničkoj galeriji u Jorku.\nSoftver “Perfektna slika”\nZa HP, zadovoljenje standarda koje postavljaju najveći muzeji u svetu za reprodukcije u boji predstavlja vrhunsko testiranje tehnologije štampanja. HP štampači serije Z su odabrani zbog toga što imaju ugrađene spektrofotometre i instaliran poseban softver, koji obezbeđuje predstavljanje boje bez premca.\nOvi štampači menjaju način na koji umetnici, profesionalni fotografi, grafički dizajneri i umetnici koji koriste digitalne tehnologije, izrađuju slike velikog formata.\n“Boje koje su odštampane na našem štampaču neće izbledeti više od 200 godina. Sigurni smo da će slike koje su odštampane na ovom štampaču zaslužiti da budu nazvane umetničkim delima”, rekao je Konstantin Kimelman, iz ruskog HP-a, direktor Imaging and Printing grupe.\nNošenje Da Vinčija kući\nKustosi iz celog sveta se za pomoć u očuvanju umetničkih remek dela sve više okreću tehnologiji, dok se desetine muzeja, galerija i kulturnih organizacija oslanjaju na tehnologije koje dobavljaju od HP-a i koje im pomažu u njihovim naporima.\nHP je, na primer, snabdeo Nacionalnu galeriju u Londonu tehnološkim alatima koje ona koristi u postupku konzervacije svojih 2500 umetničkih dela. HP-ovi štampači velikog formata izrađuju verne reprodukcije slika u originalnoj veličini. Ova tehnologija dozvoljava osoblju da ih pregleda do najsitnijih detalja i upravlja njihovim radom na konzervaciji.\nNacionalna galerija i HP su sarađivali i u postavljanju sistema “štampanje na zahtev”, prvog ove vrste u svetu. Uz pomoć sistema “štampanje na zahtev” možete da naručite reprodukciju bilo kog umetničkog dela koje se nalazi u kolekciji. Digitalne slike visoke rezolucije se izrađuju direktno sa slika, umesto sa kolor slajdova koji se koriste za obične postere.\nNa taj način, kući možete da ponesete savršenu digitalnu kopiju svog omiljenog remek dela.\nHP na sajmu Fotokina – svet izrade slika\nProfesionalci u oblasti grafike iz celog sveta će moći da pogledaju HP-ovu štampu muzejskog kvaliteta iz Moskve na sajmu Fotokina\n, vodećem sajmu fotografije i izrade slika, u Kelnu, u Nemačkoj. Pastelno plava boja replike Degaove “Tri balerine u plavom”, izrađene na HP DesignJet štampaču, jednog od najdragocenijih umetničkih dela u Puškinovom muzeju, skoro da ne može da se razlikuje od pune, sjajne boje na originalu. HP će izložiti “Tri balerine u plavom” zajedno sa svojim profesionalnim štamparskim opusom, kako bi istakao i kreativan i poslovni potencijal proizvodnje digitalnih štamparskih otisaka.\nHewlett-Packard pomaže u izlaganju umetničkih dela was last modified: September 2nd, 2008 by Redakcija


"Ne možemo čekati jesen sa ovim merama", kaže Mirsad Đerlek -\n„Ne možemo čekati jesen sa ovim merama“, kaže Mirsad Đerlek\nDržava neće sedeti skrštenih ruku jer ne možemo čekati jesen sa ovim epidemiološkim merama, a jedna od prvih svakako će biti organičavanje broja ljudi, najavio je državni sekretar u Ministarstvu zdravlja dr Mirsad Đerlek.\nOn je za RTS naglasio da se epidemiološka situacija pogoršava u poslednjih nekoliko dana, navodeći da je 8. avgusta bilo 670 pregleda u crvenoj kovid zoni, a u sredu 1.010, što je više za oko 40 odsto, a konstantno se povećava i broj prijema na kovid odeljenjima gde je sada oko 800 pacijenata.\n„Zahuktava se četvrti talas korone i njegovu pravu snagu osetićemo tek za nekoliko nedelja“, rekao je Đerlek.\nSada je reč o pacijentima sa srednje teškom i teškom kliničkom slikom, muškarci su brojniji od žena, a uglavnom je reč o nevakcinisanima, povratnicima sa letovanja ili učesniciima velikih skupova i noćnog provoda, naveo je.\nU kovid bolnici u Batajnici već ima 150 pacijenata, među kojima je 80 odsto muškaraca, a 90 posto obolelih je na kiseoničnoj potpori.\n„Posebno zabrinjava što je 50 odsto ljudi mlađih od 35 godina“, upozorio je Đerlek.\nOn je naglasio da će, ako se ovakav trend nastavi, vrlo brzo morati da bude smanjen broj ljudi na skupovima, podsetivši da je sada ograničenje na 500 sooba.\nĐerlek je rekao da je do sada vakcinisano 50,4 odsto odraslog stanovništva, naglasivši da je to „nedovoljno“ i da tokom leta treba „poboljšati procces vakcinacije“\nSada 20,2 odsto mladi vakcinisano, a to je jedan od rezervoara gde se može postići viši nivo imunizacije, ocenio je Đerlek.\nOn je potvrdio da u unutrašnjosti Srbije prednjači Priboj sa 65 odsto vakcinisanih punoletnih stanovnika bar jednom dozom, dok je u Beogradu u opština Stari grad vakcinisano 81 posto.\nTutin je i dalje na poslednjem mestu, a Đerlek tvrdi da su rezultati slabiji u opštinama u kojima lokalna uprava „nije dala sve od sebe“ u kampanji imunizacije.


Od jutra do mraka četiri dana: Sabor trubača ipak u avgustu - BIGportal.ba\n3 Juna, 2020 3 Juna, 2020 0211\nJubilarni 60. sabor trubača biće održan od 6. do 9. avgusta, potvrdio je danas agenciji MNA predsednik opštine Lučani Milivoje Dolović, dodajući da se takmičarski program vraća na stadion.\nZbog epidemije koronavirusa planirano je bilo da se manifestacija pomeri za polovinu oktobra, kada je održan i prvi sabor.\n“U dogovoru sa nadležnim ministarstvima i predstavnicima zdravstvenih ustanova, ali i na osnovu nagoveštaja Vlade Srbije da će od avgusta biti mogući masovniji skupovi poput Sabora trubača, Egzita, Bir festa… odlučili smo da se festival trube održi kako je i planirano početkom avgusta”, rekao je Dolović.\nPrema njegovim rečima, sabor će trajati nešto kraće nego što je to prvobitno bilo planirano.\n“U narednih 10 do 15 dana biće poznata imena učesnika i izvođača, a u kratkom roku ćemo organizovati sva predtakmičenja. Da je sve teklo kako treba, u nekim mestima bi bila već održana predtakmičenja”, naveo je Dolović.\nKada je reč o prostoru u kome će se takmičenja održati, Dolović objašnjava da se mnogi programi vraćaju na stadion, pošto prošle godine to nije bilo moguće zbog poplava.\n“Na stadionu će biti održano finalno takmičenje. Prošlogodišnja bina u crkvenoj porti je bila odlična i ove godine ćemo je postaviti gde će nastupiti majstori trube”, istakao je Dolović.\nPored ove dve bine, Dolović kaže da će biti postavljene još tri, tako da će ljubitelji trube moći da uživaju od jutra do mraka tokom četiri saborska dana.\nKuomo: De Blazio i policija nisu odradili svoj posao\nSrpska glumica otkrila da je bila žrtva vršnjačkog nasilja\nGlumila sam muškaraču da me ne bi ljepota skupo koštala!\nM. 8 Decembra, 2021 9 Decembra, 2021\nAmazon “popio” kaznu: 1,13 milijardi evra


Rusija pozvala EU i NATO zbog Kosova\n- Sa uznemirenjem konstatujemo da je došlo do eskalacije napetosti na Kosovu, koja je isprovocirana neodgovornim postupcima vlasti kosovskih Albanca. Počev od 20. septembra Priština praktično onemogućava saobraćaj između naselja na Kosovu naseljenih pretežno srpskim stanovništvom i centralne Srbije. Koncentrišu se policijske snage, dovode se specijalne snage, oklopna vozila i teško naoružanje. Civili su izloženi nasilju, ima i povređenih. Nekoliko ljudi je hospitalizovano - navela je Zaharova u saopštenju.\n- Očigledno je da se događaji razvijaju po scenariju od lošeg ka još gorem, istakla je ona.\nPri tome, dodala je, postupci prištinskih stratega ne nailaze na odgovarajuću ocenu i odgovor ni iz Brisela, koji je ovlašćen da pomogne u potrazi rešenja između Beograda i Prištine putem pregovora, ni iz Vašingtona, prema čijim se stavovima upravljaju.\nEU KiM NATO Rusi Marija Zaharova


Joksimović: Ozbiljan rad na poglavljima 23 i 24 - European Western Balkans\nBEOGRAD – Ministarka zadužena za evropske integracije Jadranka Joksimović razgovarala je danas sa delegacijom Komiteta za ustavna pitanja Evropskog parlamenta o evropskim integracijama Srbije, rezultatima koji su u tom procesu ostvareni, otvaranju proglavlja i aktuelnim pitanjima bitnim za fukcionisanje Evropske unije.\nČlanstvo u Evropskoj uniji strateški je interes Srbije, rekla je Jadranka Joksimović, i navela da je Evropska unija najbolje mesto za život, i da građani Srbije imaju vlasništvo nad procesom evrointegracija, saopštila je vladina Kancelarija za saradnju s medijima.\nMinistarka je podsetila da je Srbija, u dosadašnjoj fazi pristupnih pregovora otvorila osam poglavlja, od kojih su dva privremeno zatvorena, i naglasila da će do kraja malteškog predsedavanja EU, do kraja juna, biti otvorena još dva: poglavlje 7 (Pravo intelektualne svojine) i poglavlje 29 (Carinska unija).\nJoksimović je sa delegacijom Komiteta za ustavna pitanja EP razgovarala o napretku Srbije u sprovođenju akcionih planova za poglavlja 23 i 24, rezultatima koji su do sada ostvareni, kao i budućim aktivnostima i planovima u okviru tih poglavlja.\nPosao je zahtevan, konstatovala je ministarka i precizirala da je zbog nedovoljnih reformi tokom čitave prethodne decenije i boljih rezultata u budućnosti, Vlada Srbije aktivnostima u poglavljima 23 i 24 pristupila temeljno i ozbiljno.\nMinistarka zadužena za evropske integracije ukazuje da su za Srbiju očuvanje stabilnosti u regionu i orijentacija svih ka što intenzivnijoj saradnji u svim oblastima, od krucijalne važnosti.\nUpozorila je da poruke iz okruženja ne utiču pozitivno na stabilnost, posebno ako se ima u vidu da svi u regionu snose odgovornost za njeno jačanje.\nSrbija je prepoznata kao sidro stabilnosti regiona, poručili su iz delegacije Komiteta za ustavna pitanja Evropskog parlamenta.\nStoga su akcentovali da postoji nepodeljeno mišljenje da je proširenje EU strateški važno i za Jugoističnu Evropu, ali i Evropu u celini. Time se stvara ambijent za učvršćivanje političkih vrednosti koje su u funkciji unapređenja standarda građana.\nČlanovi delegaciji Komiteta za ustavna pitanja Evropskog parlamenta veruju da je Srbiji mesto u Evropskoj uniji. Oni daju punu podršku nastavku pristupnih pregovora o članstvu države u EU.\nPohvalili su rezultate ostvarene u reformskom procesu i izrazili očekivanje da će Beograd i od sada biti važan i pouzdan partner Brisela po svim pitanjima značajnim za Uniju i njenu budućnost, navedeno je u saopštenju.


Ambasador Kine u Srbiji Li Mančang je danas, na proslavi Dana Narodne Republike Kine, na fruli koju mu je poklonio predsednik Srbije Aleksandar Vučić, odsvirao dve pesme, od kojih je jedna "Tamo daleko".\n"Kada sam od predsednika Vučića dobio frulu, dugo sam mislio šta ću sa njom. Trudim se da naučim da sviram i za sada znam dve pesme", rekao je ambasador koji je, osim "Tamo daleko", odsvirao i jednu kinesku pesmu iz svog kraja.\nLi Mančang organizovao je danas prijem u ambasadi povodom 69 godina Dana Narodne Republike Kine kome je prisustvovao predsednik Srbije Aleksandar Vučić, kao i predstavnici Vlade Srbije.\n"Danas slavimo Dan Narodne Republike Kine i veliku istorijsku posetu predsednika Aleksandra Vučića našoj zemlji", rekao je Li i podsetio da je tokom te posete potpisano 12 sporazuma u ukupnoj vrednosti od tri milijarde američkih dolara.\nNaveo je da je kinesko-srpska saradnja od infrastrukturne prešla na industrijsku i izrazio zadovoljstvo što je predsednik Kine Si Đinping obećao da će ponovo doći u Srbiju i što je pozvao Vučića da u aprilu ponovo poseti Kinu.\n- Pre sedam godina, na 18. kongresu Komunističke partije Kine naš predsednik Si Đinping je izabran za predsednika te partije. Kina je ušla u novo doba - socijalizam sa kineskom bojom. Kinezi hoće da ostvare svoj veliki san - san obnove kineskog naroda - rekao je ambasador.


Suočavanje s prošlošću na filmski način – Festival Ubrzaj\nDubina 2, autora Ognjena Glavonjića, srpsko-francuske produkcije (2016) je dokumentarni film koji govori o stravičnom zločinu koji se desio na teritoriji Srbije prije 17 godina i koji je odnio više od 700 života. Narod protiv Fritz Bauera je njemačka istorijska drama čija se radnja odvija nakon II Svjetskog rata, kada glavni lik Bauer pokušava da privede pravdi zločince koji su ubijali u ime Trećeg Rajha.\nCilj ovog programa je da ukaže na značaj suočavanja sa prošošću, da se ohrabre filmski autori i umjetnici da nikada ne prestanu postavljati pitanja i tragati za odgovorima iz skorije ili nešto dalje prošlosti, istražuju ove bolne teme i time probude saosećajnost i podstaknu kulturu sećanja medju ljudima. 02Putujući filmski program „Suočavanje s prošlošću“, realizuje se uz podršku Robert Bosch Stiftung iz Njemačke, a u saradnji s regionalnim informativnim kanalom Al Jazeera Balkans.\nPutujući festival je počeo od Podgorice, a obići će i ostale zemlje regiona.


Novi Grad: Osnovan fond za pomoć porodicama ubijenih policajaca Adisa Šehovića i Davora Vujinovića - Narod.ba\nNovi Grad: Osnovan fond za pomoć porodicama ubijenih policajaca Adisa Šehovića i Davora Vujinovića\nVijesti 15. Februara 2019.\nOpćina Novi Grad Sarajevo osnovala je poseban fond za pomoć prodicama policajaca Četvrte policijske uprave Novi Grad Adisa Šehovića i Davora Vujinovića koji su ubijeni na službenoj dužnosti 26. oktobra prošle godine u naselju Alipašino Polje. Općinsko vijeće Općine Novi Grad je na vanrednoj sjednici održanoj povodom tog tragičnog događaja donijelo zaključak da se formira […]\nOpćina Novi Grad Sarajevo osnovala je poseban fond za pomoć prodicama policajaca Četvrte policijske uprave Novi Grad Adisa Šehovića i Davora Vujinovića koji su ubijeni na službenoj dužnosti 26. oktobra prošle godine u naselju Alipašino Polje.\nOpćinsko vijeće Općine Novi Grad je na vanrednoj sjednici održanoj povodom tog tragičnog događaja donijelo zaključak da se formira poseban fond za pomoć roditeljima ubijenih policijskih službenika i suprugama sa djecom. Poseban fond za pomoć porodicama Šehović i Vujinović osnovan je krajem prošle godine, a isplata novčanih sredstava u iznosu od po 500 KM mjesečno roditeljima i 500 KM suprugama sa djecom počela je od januara ove godine.\nPored toga ova lokalna zajednica već šestu godinu stipendira i dijete policajca Muhidina Pivodića, koji je ubijen 31. decembra 2012. godine na službenoj dužnosti dok je osiguravao pravoslavnu crkvu Hram svetog Nikolaja u naselju Reljevo.\nPivodića je ubio tada 25-godišnji Anel Ćemo za što je osuđen na 34 godine zatvora, dok se istraga o počiniteljima ubistva Adisa Šehovića i Davora Vujinovića još uvijek vodi.


Litija u Zubinom Potoku: Obeležena opštinska i hramovna slava, čestitao predsednik Vučić\nOpština Zubin Potok danas je u prisustvu velikog broja vernika obeležila gradsku i hramovnu slavu Svete Trojice, kojoj je prisustvovao i zamenik direktora Kancelarije za Kosovo i Metohiju Borislav Tajić.\nČestitajući slavu rukovodstvu i žiteljima Zubinog Potoka, Tajić je istakao da im prenosi i pozdrave i čestitke predsednika Srbije Aleksandra Vučića i direktora Kancelarije Petra Petkovića.\n– Višeznačna je simbolika obeležavanja današnjeg dana u Zubinom Potoku. Ovo je prilika da se posvetimo pre svega tradiciji, ali i podsetimo se svega onoga što je do sada urađeno i što se planira u budućnosti kada je razvoj Zubinog potoka, ali i srpskih sredina na KiM u pitanju. Važno je reći da su planovi Kancelarije za Kosovo i Metohiju, Vlade Republike Srbije uz ogromnu podršku predsednika Aleksandra Vučića ambiciozni, ali i ostvarivi – istakao je Tajić i dodao da je opština Zubin Potok u kontinuitetu jedno veliko gradilište i da će tako biti i u budućnosti.\n– U osnovi svega što planiramo i što trenutrno radimo, mora biti pre svega mir, bezbednost i sigurnost svakog pojedinca. Samo na takvim osnovama možemo da ostvarimo sve svoje planove u Zubinom Potoku, ali i širom prostora Kosova i Metohije, gde bez pomoći države Srbije nikada nebi uspeli – zaključio je zamenik direktora Kancelarije za Kosovo i Metohiju Borislav Tajić.


PRIČA O BALKANU : Dizajnersi – online magazin\n19. jun – 19. avgust 2012.\nOtvaranje izložbe u utorak 19. juna u 19 časova\nOrganizatori projekta: Remont – nezavisna umetnička asocijacija i\nPartneri: Muzej grada Beograda i BELDOCS\nMedijski sponzor: RTS\nMeđunarodni projekat „Priča o Balkanu” istražuje i prezentuje javnosti kulturno i istorijsko nasleđe nastalo na području Balkana u periodu Otomaske vladavine. Recentni podaci koji pokazuju da je kulturno nasleđe Otomanske ere ozbiljno ugroženo iniciralo je ovaj projekat koji, pre svega, ima za cilj pokretanje javnog diskursa o istoriji regiona i prevenciji njegove kulturne baštine. U realizaciju projekta je uključeno nekoliko zemalja balkanskog regiona, a glavni deo projekta čini fotografska izložba na kojoj će biti ponuđeno novo viđenje prošlosti i balkanskih spomenika kulture. Savremenu perspektivu su dali umetnici fotografi, koji i pored činjenice da se ne poznaju, pokušavaju da kroz fotografije ostvare koherentu celinu preispitujući značaj koji ova zajednička istorija ima za nas danas. Ivan Petrović, Kamilo Nollas, Jutta Benzenberg, Ivan Blažev i Samir Karahoda fotografisali su najvažnije crkve, džamije, javna kupatila, akvadukte, kuće, i mostove u svakoj od zemalja, uz naglasak na jedinstvene istorijske karakteristike, kao i njegovo tekuće stanje. Izložba, nakon Atine i Soluna stiže u Beograd, a biće predstavljena i u Minhenu, Prizrenu, Skoplju i Tirani. Uz podršku Sekretarijata za kulturu grada Beograda i u saradnji sa Muzejem grada Beograda,\na sa željom da se smesti u odgovarajući istorijski kontekst, izložba „Priča o Balkanu” se organizuje u Konaku Kneginje Ljubice u Beogradu.\nIzložbu će pratiti publikacija sa dodatnim fotografijama i podacima o objektima i\nnasleđu Otomanskog carstva. Pored publikacije na posebno kreiranoj internet strani www.balkantale.com interaktivna mapa će omogućiti posetiocima detaljan uvid u istorijske podatke i trenutni status svakog spomenika. Deo projekta je i dokumentarni film „Nemi Balkan” koji pokušаvа dа objаsni kаko su etničke i verske koegzistencije rаzličitih nаrodа koji su živeli tokom Otomаnskog cаrstvа, zаvršile sа rаstom nаcionаlizma i sukobom posle više vekova. Važan deo izložbe je i program edukacije koji će se tokom trajanja izložbe realizovati kroz predavanja, diskusije, radionice, stručna vođenja i gradske ture, a cilj je sagledati sa različitih aspekata ovaj kompleksan istorijski period i njegovo kulturno nasleđe.\nProjekat „Balkan Tale/Priča o Balkanu” se realizuje pod pokroviteljstvom Evropske\nkomisije iz Brisela u saradnji sa Goethe Institut-om i partnerskim organizacijama zemalja učesnica: Anemon Productions, Center for Promotion of Sustainable Agricultural and Rural development, Emancipimi Civil Ma Ndryshe, Albanian Fund for Monuments, Remont- nezavisna umetnička asocijacija.


6 karakteristika svih uspešnih ljudi - RoditeljSrbija.com\nNaslovna » Mama » Uspešna mama » 6 karakteristika svih uspešnih ljudi\nSvima je poznato da uspeh ne dolazi sam od sebe, niti preko noći. Za uspeh je potreban trud, znanje, zalaganje, upornost. Ipak – nisu svi ljudi uspešni, ali zašto? Mnogim ljudima nedostaju neke od karakteristika koje odvajaju uspešne ljude od onih koji to (još uvek) nisu.\nBez obzira na to da li pred sebe stavljaju male ili velike ciljeve, uspešni ljudi se trude da uvek imaju neku ambiciju koju žele da ispune. Čak i kada u tome ne uspeju – oni se ne osećaju loše jer su barem pokušali. Ideje, snovi, ambicioznost i kreativnost idu zajedno sa uspehom.\nS obzirom na to da je ponekad potrebno podneti neki rizik zarad većeg uspeha, hrabrost je na ovom putu neophodna. Svi koji nisu dozvolili da ih strah spreči u ostvarenju svojih snova sigurno su uspeli da pronađu svoj put ka uspehu.\nIako je nekad veoma teško priznati svoje mane i greške, to je ujedno i veoma značajna karakteristika ličnosti zahvaljujući kojoj stalno napredujemo, menjamo se na bolje i ne dozvoljavamo da se neke greške iz prošlosti ponavaljaju. Uspešni ljudi su ovo na vreme naučili i savladali, pa im je mnogo lakše da budu objaktivni – kako prema drugima, tako i prema sebi i svojim postupcima.\nKoliko negativnih uspešnih ljudi ste sreli do sada? Upravo su uspešni ljudi najveći optimisti – i to je jedna od najznačajnijih karakteristika koja ih odvaja od drugih ljudi. Bez ovakvog stava put ka uspehu je mnogo teži. Kada na život gledate pesimistično – neće vam se ni desiti mnogo lepih i dobrih stvari jer vi upravo tome ni ne dajete na značaju. Uspešni ljudi u svakoj situaciju mogu da pronađu nešto što je dobro (za njih), dok na negativne posledice svog delovanja gledaju iz ugla učenja i sticanja novih (pa makar i loših) iskustava.\nKao što je teško da je jedna uspešna osoba pesimista u životu, tako je teško i da je introverna ličnost. Sposobnost da lako i uspešno komuniciraju sa drugima jedna je od veoma važnih karakteristika uspešnih ljudi. To im omogućava bogatu mrežu kontakata koji su važni u poslovnom svetu.\nKada postanete svesni da je veoma važno odabrati svoj put i ne odustajati sve do samog cilja – tek onda imate velike šanse da postanete uspešna osoba. Posvećenost radu važno je koliko i znanje sa kojim počinjete, iskustvo koje imate do sada ili želja da postignete nešto veliko u svom životu. Pogledajte samo najbolje sportiste na svetu – njihova posvećenost prevazilazi njihov talenat ili želju za titulama, jer bez ove karakteristike ništa drugo ne bi imalo nikakvog značaja.\n6 karakteristika uspešnih ljudi ambicioznost hrabrost komunikativnost objektivnost posvecenost pozitivnost 2018-08-11\nPrethodni: Loši momci 2 – Pernata misija\nSledeći: Avganistanski ćevap


Top Job 12. i 13. marta - Dan u Beogradu\nNaslovna » Izlasci » Sajmovi » Top Job 12. i 13. marta\nNada Mandić 8. mart 2012. Sajmovi Postavite komentar\nSajam zapošljavanja Top Job biće održan po treći put u Belexpo centru (Španskih boraca 74a) u Novom Beogradu, 12. (11.00-19.00) i 13. marta (10.00-18.00). Ulaz je besplatan.\nCilj sajma je da doprinese zapošljavanju ugroženih grupa kao što su osobe sa invaliditetom i mladi, pa će shodno tome ove godine sajam i biti posvećen mladim talentima za kojima će biti najveća potražnja.\nNajtraženiji su inženjeri i IT stručnjaci što će se i videti po potražnji firmi Asseco, Fiat ili Tigar Tyers. Pored ovih kompanija među izlagačima će se naći i Ball Packaging Europe, SDI Bocconi School of Managament, Cotrugli Business School, Delhaize Serbia, Državna lutrija Srbije, Ernst & Young, Human Capital, Lako do posla, Infostud, Forum mladih sa invaliditetom…\nNa sajmu će biti organizovana i predavanja posvećena bitnosti povezanosti obrazovanja i zapošljavanja.\nDugogodišnji partner sajma je Nacionalna služba za zapošljavanje a sajam podržavaju i Ministarstvo omladine i sporta, Ministarstvo rada i socijalne politike i Privredna komora Srbije. Više informacija o slobodnim radnim mestima pogledajte na topjob.rs/poslovi-ponuda. (danubeogradu.rs)\nTagovibelexpo centar bg svaštara sajmovi top job\nPrethodni Radovi Leonida Šejke\nSledeći Beogradski festival igre od 28. marta do 12. aprila


Odbrojavanje: Napeto u Makedoniji, Albanci ne odustaju od ključnog zahteva - Sputnjik Srbija\n17:06 10.01.2019 Preuzmite kraći link\nPortparol stranke Kostadin Kostadinov je to rekao danas na pres konferenciji.\nPregovori sa albanskom opozicionom partijom BESA i dalje su u toku.\nU međuvremeno je i makedonski premijer izjavio da će danas biti poznato da li postoji većina u Sobranju, prenosi Tanjug.\nKako je on rekao, „ukoliko nema većinu, biće održan sastanak Centralnog komiteta Socijaldemokratskog saveza i utvrđivanje odgovornosti, jer druga opcija ne postoji“.\n„Stavili smo sve na ovu kartu. U politici kako se dobijaju beneficije, tako se i snose odgovornosti. Nemam predrasude i smatram da je došao trenutak odgovornosti. Ili će biti najmanje 80 poslanika, ili će uslediti odgovornost“, kazao je Zaev.\nPortparol Socijaldemokratskog saveza Kostadin Kostadinov je rekao da su pregovori sa albanskom strankom BESA u toku i očekuje da sporazum bude postignut.\n„Ustavni zakon jasno precizira da je reč o makedonskom državljanstvu/građanin Republike Severne Makedonije i sa tog ugla ne smatram da je reč o etničkoj pripadnosti ili etničkom opredeljenju građana“, ističe Kostadinov.\nAlbanska stranka BESA zahteva da se prihvati njihov amandman o brisanju makedonskog državljanstva kod Albanaca kako ne bi se stekao utisak da je reč o makedonskoj etničkoj pripadnosti.\nSa druge strane, poslanici nezavisne poslaničke grupe VMRO-DPMNE neće glasati za ustavne izmene ukoliko Zaev prihvati amandman koji je predložila BESA o brisanju makedonskog državljanstva.


Johanes Han na doručku sa šefovima diplomatija EU: Neizvjesno proširenje Unije\nPOLITIKA U srijedu razgovori s ministrima vanjskih poslova članica\nNeizvjesno hoće li raspravljati o zelenom svjetlu za Albaniju i Sjevernu Makedoniju\nOve sedmice se nastavlja bitka o tome treba li EU primiti nove članice ili ne, piše britanski "Financial times".\nNaime, šefovi diplomatija Evropske unije 5. juna doručkovat će s Johanesom Hanom (Johannes Hahn) u Briselu i diskutirati o tome hoće li Albanija i Sjeverna Makedonija dobiti zeleno svjetlo za članstvo u evropsku porodicu.\nOvaj list ocjenjuje i kako je sve to velika stvar te podsjeća da se EU uvećala za samo tri zemlje nakon velikog proširenja 2004. godine.\nPodsjetimo, EU je prošle godine dala uvjetno zeleno svjetlo Sjevernoj Makedoniji i Albaniji da se pridruže svojim balkanskim susjedima Srbiji i Crnoj Gori u pristupnim pregovorima, a potvrda te odluke trebala bi se dogoditi ovog mjeseca. Međutim, "Financial Times" piše da još nije izvjesno hoće li se o toj temi biti razgovora na sastanku ministara vanjskih poslova 18. juna, a još manje hoće li biti donesena odluka.\nGrupa "skeptičnih" zemalja predvođenih Francuskom, Holandijom i Danskom morat će dobiti uvjeravanja da prijem novih članica neće donijeti nove probleme kada je riječ o korupciji i vladavini prava, a koje već izazivaju metež u EU.\nNije slučajno, ocjenjuje list, što je odluka o proširenju odložena nakon evropskih izbora, kako bi se izbjeglo da krajnje desničarske partije profitiraju od zastrašujućih priča o kriminalnim bandama s Balkana i muslimanskoj većini u Albaniji.\nS druge strane, entuzijasti za proširenje ističu da bi posljedice zatvaranja vrata mogle biti ozbiljne naročito za Sjevernu Makedoniju. Mnogi diplomati smatraju da je Skoplje uradilo sve što se od njega tražilo, uključujući i promjenu imena kako bi se okončao višegodišnji spor s Grčkom.\nU tekstu se navodi i kako odbijanje EU riskira da ojača rivalske snage na Balkanu, posebno Kine i Rusije. Istovremeno, to bi moglo i ubiti motivaciju drugim državama koje se žele pridružiti EU.\nIz "Financial Timesa" ističu kako bi čak i odlaganje bilo potencijalno problematično. Naime, što pauza bude duže trajala, to bi pritisak domaće javnosti u Skoplju mogao biti veći zbog toga što promjena imena nije donijela željeni napredak na putu ka Evropskoj uniji.\nStoga bi, zaključuje "Financial Times", pouka koju bi mogli izvući drugi aspiranti, koji se žele pridružiti EU, glasi "čemu trud".\nVučić šokiran nereagiranjem EU: Ako nisu u stanju garantirati sporazum, neka nam to kažu\nHan: Nadam se da će Evropska komisija u ovom mandatu dati mišljenje o BiH


Život na dugme — s novom decenijom 21. veka stižu i nove tehnologije /video/ - Sputnjik Srbija\n11:20 21 Januar 2020\nŽivot na dugme — s novom decenijom 21. veka stižu i nove tehnologije /video/\n13:00 26.12.2019 (osveženo 13:13 26.12.2019) Preuzmite kraći link\nPrelazak u novu deceniju 21. veka doneće nam brojne tehnološke inovacije, koje su godinama najavljivane, ali do sada nisu korišćene u tolikoj meri.\nBrza i kontroverzna 5G mreža, napredak „Interneta stvari“ — povezivanje aparata sa telefonima i kompjuterima, izmenjene stvarnosti, autonomna vozila bez vozača, sve su to noviteti koji će biti sve prisutniji u privatnom i poslovnom životu.\n5G — prednosti i kontroverze\nJedna od tehnologija koja je podigla veliku „prašinu“ u prethodnom periodu je 5G mreža. Samo njeno najavljivanje otvorilo je veliki broj debata, prenosi RTS.\nSmatra se da će ova mreža u narednim godinama, a možda već u 2020. postati neophodna pogotovo za poslovanje kompanija. O njenoj prednosti govori poređenje sa 3G mrežom — ono što 3G može za 24 sata, 5G to čini za 3,6 sekundi.\nNova 5G mreža je, na primer, važna i za autonomna vozila bez vozača, jer moraju da koriste signal sa nje, a njena brzina omogućava da se reaguje u deliću sekunde, precizira Petar Kočović sa Računarskog fakulteta.\nOvakve prizore nekada smo mogli da vidimo samo u naučno-fantastičnim filmovima\nKompanije „Tesla“ i „Vejmok“ teže da naprave ovakve potpuno funkcionalne automobile, koji bi se sami vozili.\nMnogi automobili već imaju mogućnost da samostalno koče, drže odstojanje, parkiraju, pale svetla, brisače ili imaju senzore koji vas drže unutar trake.\nPrednost 5G mreže ima drugu stranu, koja je tema mnogih diskusija. Postavlja se pitanje kako će ljudski organizam reagovati kada u svakoj sekundi 90 milijardi elektromagnetnih talasa udara u telo, zaključuje Kočović.\nVirtuelna stvarnost i proširena realnost postaju sve prisutnije u svakodnevnom životu. VR je tehnologija koja kreira virtuelni svet u kome stupate u interakciju, dok tehnologija proširene realnosti meša virtuelnu stvarnost i realan život. Obe tehnologije imaju veliki potencijal u industriji zabava i igrica, ali i u sferi edukacije i učenja.\nOne mogu da budu značajne za obučavanje mladih hirurga i sličnih poslova, ali i za marketing, pre svega kroz promocije kompanija.\nLjudi će pomoću virtuelne i proširene stvarnosti probati odeću i obuću pre kupovine, testirati automobile ili destinacije koje žele da posete, a odlazak na utakmicu, u bioskop ili na koncert dobiće novu dimenziju.\n„Internet stvari“ — povezivanje uređaja\nTehnologije umrežavanja uređaja će biti sve više usavršavane, ali i dostupnije u ekonomskom smislu.\n„Internet stvari“ predstavlja mogućnost međusobnog povezivanja različitih uređaja. Poslednjih godina mogućnost povezivanja je sve veća. Već možete da povežete vaš pametni telefon sa televizorom, automobilom, ali i hranilicom za pse, pa čak i frižiderom.\nProsečno domaćinstvo imaće u skorijoj budućnosti desetine mrežno povezanih uređaja, ali većina korisnika nije svesna rizika koje sve ti uređaju donose po privatnost. Na taj način, naši životi se svakodnevno izlažu praćenju i beleženju od uređaja koji su povezani kroz „Internet stvari“.\nKompanija „Fejsbuk“ procenjuju da će do 2020. više od 75 odsto mobilnog internet saobraćaja biti video-sadržaji jer su ljudi jedan i po put skloniji gledanju video-snimaka na mobilnom uređaju nego na računaru.\nUpotreba mobilnih uređaja omogućila je ljudima da uvek budu u toku sa događajima oko njih, ali im je i smanjila koncentraciju. Kada pregledaju svoj „tajmlajn“ na računaru, korisnici potroše 2,5 sekunde, a na mobilnom uređaju samo 1,7 sekundi.\nZanimljivo je da će sve više ljudi koristiti mogućnost emitovanja videa uživo. Već sada je svaki peti snimak na Fejsbuku zapravo prenos uživo.


Povređena devojka na Zrenjaninskom putu u Padinskoj skeli - www.lobi-info.rs\nPovređena devojka na Zrenjaninskom putu u Padinskoj skeli\nBojan K. 28. februara 2017., 09:02 6.1k Views\nTokom noći noći u Beogradu se dogodilo pet saobraćajnih nezgoda u kojima je povređeno sedam osoba, od kojih jedna teže, rečeno je u Hitnoj pomoći.\n– U saobraćajnoj nezgodi jutros u 6.19 na Zrenjaninskom putu u Padinskoj skeli, povređen je pešak. Devojka (20) prevezena je u Urgentni centar – rekla je portparolka Hitne pomoći Nada Macura.\nPrema nezvaničnim podacima devojka je udarena na pesačkom prelazu kod Frikoma.\nZrenjaninski put i dalje nosi titulu crne tačke puteva u Beogradu jer su saobraćajne nesreće postale gotovo svakodnevnica. Apelujemo na vozače da budu oprezniji i poštuju saobraćajne propise kako bi sačuvali svoj i živote drugih sugrađana.\nPrethodna objava Vozaču pozlilo kad je upao autom u kanal na Malom Zbegu\nSledeća objava Zakucao se u ogradu na Đurđenovcu u Borči\nVozaču pozlilo kad je upao autom u kanal na Malom Zbegu\nZakucao se u ogradu na Đurđenovcu u Borči


U Sremskoj Mitrovici najstariji ovdašnji klub američkog fudbala imao je velike razloge da da sve od sebe da savlada Nišlije: Legionari su nastupali u svom gradu, a šampionat su počeli sa dva poraza u nizu. Ceh su platili Imperatori, i to posle odlične igre domaćeg tima u kome je najzapaženiji bio mladi Miloš Kolibar. Meč je završio sa tri tačdauna trčanjem, jedan dodavanjem, a saigrače je dvaput uspešno proigrao prilikom konverzije za dva poena.\nNovosadske Vojvode su protiv Vrbasa bile odlične u svim segmentima igre, a ovoga puta do izražaja su došli i njihovi defanzivci, kao i igrači specijalnih timova. Djuksi su imali jedno presečeno dodavanje koje je vraćeno za tačdaun, jedan fambl pokupljen pa odnet u protivničku endzonu, jedno ispucavanje vraćeno za tačdaun, dok je njihov kvoterbek Branko Radošević imao tri tačdaun-dodavanja.\nKada je o B diviziji reč, Grofovi su uz pet tačdaun-dodavanja kvoterbeka Dobrosava Manića deklasirali oslabljene beogradske Hajlenderse sa 36:3, izuzetno ubedljivi bili su subotički Spartanci na gostovanju u Vršcu gde su slavili sa 6:47, a Mamuti iz Kikinde su u svom prvom Superligaškom nastupu i pored solinog nastupa platili danak neiskustvu u Mladenovcu gde su poraženi sa 40:2.\nŠto se aktuelnih šampiona, beogradskih Vukova, tiče - i oni su nastavili sa pobedama. U regionalnoj CEFL ligi u gostima su savladali imenjake iz Budimpešte, a trijumf nad Vulfsima od 31:21 najbolja je najava velikog derbija: naredne nedelje, od 14 časova, na Adi će biti održana repriza prošlogodišnjeg finala Superlige - Vukovi dočekuju novosadske Vojvode.


Highway System je zidni sistem sa statičkim i pokretnim belim tablama i papirima. On omogućava prikazivanje informacija i lako preuređivanje. Sistem pokazuje informacije „na papiru“ i istovremeno digitalne informacije. H. Sistem takođe integriše male elemente za skladištenje, lak pristup sitnim materijalima, kao što su olovke, gumice itd.\nH. sistem nudi jednostavnu integraciju LCD ekrana čija je maksimalna veličina od 52 „.


Alarmantni podaci o smanjenom obimu vazdušnog saobraćaja – Banjaluka Danas\nAlarmantni podaci o smanjenom obimu vazdušnog saobraćaja\nUsljed krize zbog virusa korona broj putnika u avionskom saobraćaju u BiH prošlog mjeseca prepolovljen je u odnosu na isti period lani, dok je u istom periodu broj letova iznad BiH manji gotovo osam puta.\nRade Zucić, stručni saradnik za odnose s javnošću Agencije za pružanje usluga vazdušne plovidbe BiH, rekao nam je da su u martu u vazdušnom prostoru BiH bila 14.634 leta, što je, kako je rekao, za 42,09 odsto manje u odnosu na isti mjesec 2019. godine, kada je zabilježeno 25.270 letova. Kako je istakao, u aprilu se trend pada prometa nastavio, a podaci će biti dostupni početkom narednog mjeseca.\n“Naplatu letova vrši Eurocontrol, a obračun za ožujak 2020. godine još nije završen tako da u ovom trenutku nemamo informaciju o fakturama koje će biti izdate avio-kompanijama za ostvarene usluge”, rekao nam je on.\nIako su ovi podaci sami po sebi alarmantni, posebno zabrinjavajući podaci će biti za april, s obzirom na to da je tek krajem prošlog mjeseca zaustavljen saobraćaj na bh. aerodromima, pa u aprilu nije bila nijedna komercijalna operacija.\nIz Direkcije za civilnu vazdušnu plovidbu BiH su nam poslali podatke da su u martu ove godine u BiH bila ukupno 52.372 putnika u avionskom saobraćaju, dok ih je prošle godine u isto vrijeme bilo 113.823. Prošle godine u istom periodu na četiri bh. aerodroma bilo je 1.449 operacija, što uključuje putnički i kargo saobraćaj, dok je ovog marta bilo ukupno 787 operacija.\nIpak, mnogo više trpio je komercijalni kargo saobraćaj s obzirom na to da su prošle godine u martu zabilježene ukupno 163 tone tereta, a ovog marta samo 150 kilograma, što je razlika više od hiljadu puta.\nPrema podacima BHDCA, na Aerodromu Sarajevo prošlog mjeseca bilo je 28.249 putnika, a u martu 2019. godine bilo ih je 67.893, odnosno više od 50 odsto manje.\nPrema istim podacima, u Banjaluci je ovog marta registrovano 6.458 putnika, a prošlog marta 9.962. U Tuzli je bilo 17.655 putnika, a u martu 2019. godine njih 35.679, takođe više od 50 odsto manje. Istovremeno, u Mostaru je bilo 289 putnika, a ovog marta nijedan.\nKako proizlazi iz podataka koje smo dobili od Eurocontrola, u evropskom vazdušnom prostoru u referentnom periodu je u svakom trenutku bilo između 2.800 i 2.900 aviona, dok je u istom periodu ove godine bilo između 330 i 350 aviona. Međutim, kako kažu, u odnosu na isti period u martu prošle godine na evropskom nebu je zabilježeno dvije trećine manje letova jer je u prosjeku nakon izbijanja krize bilo 8.619 letova, za razliku od 27.000 prije krize.\nNjemački “Deutsche Welle” tim povodom piše da je u Evropi ugroženo čak 2,7 miliona radnih mjesta ako se situacija uskoro ne popravi, a zabilježeno je 40 odsto manje rezervacija za letove u odnosu na period prije korone.\nJedna od kompanija koja je teško pogođena je i “Ryanair”, koja ima letove iz Banjaluke za Brisel, Memingen, Berlin i Frankfurt. Majkl Oleri, šef “Ryanaira”, nedavno je rekao medijima da je kompanija bukvalno otpisala i mart i april iz svog rasporeda, a putnicima koji su u tom periodu rezervisali letove je stiglo obavještenje da mogu tražiti povrat novca ili rezervisati let za neki drugi period.\n“Očekujemo da bi vlasti mogle uvesti dodatne promjene, što će uticati na naš raspored. Nastavljamo da se pridržavamo svih preporuka Svjetske zdravstvene organizacije i Evropske agencije za bezbjednost vazdušnog saobraćaja. Ispoštovaćemo sve moguće restrikcije koje bi mogli uvesti. Ako putujete ‘Ryanairom’, želimo da vas uvjerimo da činimo sve što je moguće da minimalizujemo rizike”, kažu u ovoj kompaniji.


Zorana Mihajlović o Pećincima: SNS nikada nije lagala - Jutarnji GLASnik\nZorana Mihajlović o Pećincima: SNS nikada nije lagala\nMihajlović ne vidi ništa sporno u evidentiranju glasova izvan biračkog mesta.\n„SNS nikada nije slagala“, kaže Zorana Mihajlović.\nIZJAVU ZORANE MIHAJLOVIĆ POGLEDAJTE OVDE\nMirović: Sigurni glasovi nisu ništa novo\n„Godinama, decenijama unazad, stranke koje imaju sistem sigurnog glasa analiziraju da li su svi njihovi birači, članovi, simpatizeri i oni koji su se opredelili ranije tokom stranačkog i partijskog rada i rekli da će da glasaju, glasali. To nije ništa novo, ne znam kako se to kod vas sad odjednom definisalo kao novo, kad to traje još od početka devedesetih godina“, kaže predsednik Vlade Vojvodine Igor Mirović.\nIncident se dogodio na biračkom mestu 22 u Osnovnoj školi „Slobodan Bajić“ u mestu Popinci kada su, na tvrdnju predstavnika DS da se obavlja „javno glasanje“, nepoznati mladići počeli da ih napadaju i da se s njima svađaju. Jedan iz grupe tih mladića oteo je telefon zameniku predsednika DS Igoru Salaku i bacio u jarak. Salak je za Betu rekao da će podneti krivičnu prijavu zbog tog napada.\nTagged IZBORI, pećinci, SNS, ZORANA MIHAJLOVIĆ\nVuk Jeremić, bivši predsednički kandidat i nekadašnji predsednik Skupštine Ujedinjenih nacija, u intervjuu za Kurir povodom inauguracije šefa države Aleksandra Vučića kaže da je njegov čin ustoličenja nepotrebna privatna zabava, koja nije praksa u savremenom svetu, osim u nekim zemljama Afrike i Latinske Amerike, i to ne na ovakav način. Jeremić podvlači da poseta pojedinih […]\nPosted on 09/07/2017 Author Redakcija Jutarnji GLASnik


Linije do Sankt Peterburga, Krasnodara i Rostova beleže uspeh - Jumbo Travel\nJumbo TravelVestiLinije do Sankt Peterburga, Krasnodara i Rostova beleže uspeh\nAir Serbia, nacionalna aviokompanija Republike Srbije, zbog dobrih rezultata ostvarenih tokom letnje sezone, odlučila je da produži period tokom kojeg će saobraćati na tri rute u Ruskoj Federaciji – do Sankt Peterburga, Krasnodara i nove destinacije Rostova na Donu.\nIako je prvobitno planirano da se letovi obavljaju do kraja septembra, odlučeno je da se nastave sve do kraja letnje sezone, odnosno kraja oktobra, a zavisno od daljeg razvoja situacije u vezi sa potražnjom i ograničenjima putovanja, Air Serbia će odlučiti o mogućnosti da se do te tri destinacije takođe leti i tokom predstojeće zimske sezone.\nJirži Marek, direktor komercijale i strategije u Air Serbiji izjavio je: „Raduje nas uspeh ostvaren na linijama do kojih letimo u Ruskoj Federaciji jer predstavlja pokazatelj utemeljenosti i spremnosti da se brzo prilagodimo promenama na tržištu. Rostov na Donu je treća potpuno nova destinacija u našoj mreži od početka izbijanja pandemije, što predstavlja dodatni razlog da budemo zadovoljni rezultatima ove dobro promišljene, ali istovremeno i veoma hrabre odluke. Nastavljamo da pratimo globalnu situaciju i brzo reagujemo na sve promene u ograničenjima putovanja kako bismo iskoristili svaku priliku i putnicima ponudili što više mogućnosti“.\nUsled velikog interesovanja putnika iz regiona i Ruske Federacije, Air Serbia je tokom maja pojačala frekvenciju letenja ka Moskvi, dok je početkom juna obnovila privremeno obustavljene letove do Krasnodara i Sankt Peterburga i pokrenula novu liniju do Rostova na Donu.\nZahvaljujući direktnoj vazdušnoj vezi sa čak četiri važna privredna, industrijska i kulturna centra Rusije, srpska nacionalna aviokompanija putnicima iz najveće zemlje na svetu predstavlja glavnu ulaznu kapiju za putovanja do našeg regiona i dalje.


175 godina od osnivanja Glavne kontrole – preteče današnje Državne revizorske institucije Republike Srbije - Revizija Info\n175 godina od osnivanja Glavne kontrole – preteče današnje Državne revizorske institucije Republike Srbije\n"Nastala je u vreme kada je organizovana i srpska državna vlast i predstavljala stub i branič od pohlepe i nemara onih koji su na vlasti."\nU Bogradu je, 25.12.2019., svečanom akademijom u Narodnom pozorištu, obilježeno 175 godina od osnivanja Glavne kontrole – preteče današnje Državne revizorske institucije Republike Srbije.\nDržavna račundžinica, Glavna kontrola ili Državna revizorska institucija – kako se zove danas, istorijski su nazivi institucije koja već 175 godina postoji, manje više u kontinuitetu, sa istim ciljem – da kontroliše trošenje državnih para i uredi državni inventar, rekao je dr Duško Pejović, predsednik DRI i generalni državni revizor, u svom pozdravnom govoru.\nNastala je u vreme kada je organizovana i srpska državna vlast i predstavljala stub i branič od pohlepe i nemara onih koji su na vlasti. Njeno osnivanje ustanovljeno je članom 107. Sretenjskog ustava, prvog ustava novovekovne srpske države, naglasio je dr Pejović.\nDr Pejović je podsetio na istoriju osnivanja DRI, i dodao da je ona prvobitno, 1839. godine osnovana kao Račundžinica pri Ministarstvu finansija. Kako je rekao, 26. jula 1844. donet je prvi Zakon o ustrojstvu Glavne kontrole i od tada, pa sve do 1945. ova institucija je postojala i radila pod tim nazivom. Posao Glavne kontrole, Zakonom o budžetima iz 1959. godine, preuzela je Služba društvenog knjigovodstva (SDK). Službu je 1991. godine nasledila Služba za platni promet i finansijski nadzor. Četiri godine kasnije, osnovan je Zavod za obračun i plaćanja. A 2002. godine, Narodna banka Jugoslavije formirala je Nacionalnu štedionicu. Državna revizorska institucija, najviši organ revizije javnih sredstava u Republici Srbiji, osnovana je Zakonom o Državnoj revizorskoj instituciji 2005. godine. Naredne godine, DRI je prepoznata kao ustavna kategorija, istakao je dr Pejović.\nOn je podsetio da je Narodna skupština 24. septembra 2007. godine izabrala predsednika, potpredsednika i članove Saveta DRI, najvišeg organa Institucije i dodao da taj datum označava i početak rada Institucije. Dve godine kasnije DRI je predala Skupštini prvi izveštaj o reviziji finansijskih izveštaja i pravilnosti poslovanja koji se odnosio na završni račun budžeta Republike Srbije za 2008. godinu.\nU oktobru 2018. godine objavljen je 1000. izveštaj o reviziji, a do danas je sastavljeno 1.439 izveštaja, rekao je dr Pejović.\nGrađani Republike Srbije imaju pravo da znaju kako se troši njihov novac, a Državna revizorska institucija ima obavezu da o načinu trošenja novca, izveštava Narodnu skupštinu kao predstavnika svih građana, ali i celokupnu javnost, poručio je dr Pejović.\nKao nezavisna revizorska institucija, trudićemo se da pomažemo Republici Srbiji da mudro upravlja svojim sredstvima i koristi resurse, a pouzdanim informacijama doprinesemo dobrom upravljanju, transparentnosti i odgovornosti u javnom sektoru i da utičemo na poboljšanje života svih građana, naglasio je generalni državni revizor.\nStalno ćemo ukazivati na važnu životnu poruku – sve što se ne kontroliše, najčešće se deformiše. Zato je potreba za ovakvim kontrolnim organom bila važna, sada je važna i biće uvek važna.\nOznakeDržavna revizorska institucija Duško Pejović Glavna kontrola Jubileji Region Srbija VRI\nVrhovna revizorska institucija SAD zaključila da je Trumpova administracija prekršila zakon\nJavna revizija u Europskoj uniji


Naplata na štetu potrošača/ Darko Cvijan, Foto R. Šegrt\nUdruženje se na takvo ponašanje "Srbijagasa" žalilo još 2018, ali je takav način naplate prestao tek krajem naredne, 2019. godine. Tek ove godine, udruženje je dobilo rešenje od ministarstva da distributer nema pravo na takav obračun, jer cenu gasa određuje Vlada Srbije.\n- Na osnovu žalbi šest domaćinstava gasa pre tri godine smo se, u njihovo ime, žalili ministarstvu za zaštitu kolektivnog interesa potrošača protiv JP "Srbijagas". Ovo preduzeće je odlukom direktora, potrošačima koji nisu mogli da plate dugovanja i nisu dozvolili da ih isključe sa distributivne mreže, naplaćivalo energent po 50 odsto višoj ceni. Takav obračun distributera je u suprotnosti sa odlukom Vlade Srbije i Agencije za energetiku. Mi smo osporili takav način naplate i on je stopiran krajem 2019. godine. Od tada se gas ne naplaćuje po takvoj kalkulaciji - objašnjava Darko Cvijan iz Udruženja potrošača Vojvodine.\nŽalba je proistekla iz muke šest domaćinstava iz Kikinde, koja, zbog niskih primanja, nisu mogla da plate utrošeni gas, a distributer je hteo da ih isključi sa distributivne mreže usred zime. Na takav radikalan korak preduzeće nije imalo pravo i potrošači nisu dozvolili da ih "iseku" sa mreže. Međutim, stigla ih je nova kazna, jer su dobili račune sa duplo višom cenom. Zbog toga su tražili zaštitu Udruženja potrošača.\nMinistarstvo trgovine u svom rešenju navodi da je JP "Srbijagas" učinilo povredu kolektivnog interesa potrošača tako što je nepoštenom, obmanjujućom poslovnom praksom dovelo u zabludu potrošače da je primenom odluke direktora promenjena cena gasa za neovlašćeno korišćenje. Osim toga, primenom različitih cena izvršena je diskriminacija potrošača.\nIz "Srbijagasa" ni posle skoro dve nedelje nismo dobili odgovore na pitanja, upućena pismeno.\nRešenje Ministarstva trgovine, Foto R. Šegrt\nMISLIMO da je broj oštećenih domaćinstava daleko veći. U konsultaciji sa našim saradnicima advokatima pokušaćemo da vidimo da li postoji zakonski osnov da se sada nadoknade oštećeni potrošači. Situacija jeste specifična, jer su oštećena staračka domaćinstva, sa malim primanjima, a od nezakonite naplate gasa prošle su tri godine - navodi Cvijan.\nSrbijagas Udruženje potrošača Kikinda vesti


Stručna praksa u erste banci za studente naše škole\nSTRUČNA PRAKSA U ERSTE BANCI\nza studente naše škole\nOd ove školske godine naši studenti imaju mogućnost obavljanja stručne prakse u Erste banci a.d. Novi Sad, Filijala Kruševac. Stručnа prаksа imа zа cilj dа unаpredi sposobnost studenаtа zа uspešnu primenu stečenih stručnih znаnjа i metodа u realnim poslovnim situаcijаmа, kаo i dа doprinese intenzivnijem povezivаnju teorije i prаkse.\nOva mogućnost je proistekla iz sporazuma koji je Škola postigla sa rukovodstvom ove banke, koji predviđa da naši studenti, u manjim grupama, provedu po 2 meseca na stručnoj obuci u ovoj banci. Stručna praksa će se prema sporazumu realizovati od decembra 2015. do juna 2016. godine.\nU planu je da se proširi listа ponude poslovnih sistema u kojima se može obavljati stručna praksa studenata, shodno novim ugovorimа o sаrаdnji.


Marić zadovoljan odrađenim u Budvi - Fudbalski savez Crne Gore\n10. februar 2020., 12:15\nTreći pripremni kamp za mlađe ženske kategorije završen je danas, nakon čega je kadetska reprezentacija Crne Gore otputovala u Albaniju, na UEFA Razvojni turnir.\nSelektor Mirko Marić zadovoljan je urađenim na crnogorskom primorju, gdje su trenirale kandidatkinje za pionirsku, omladinsku i kadetsku reprezentaciju.\n- Završili smo kampove na kojima su trenirale tri generacije igračica. Cilj je bio da okupimo što više djevojčica, da radimo sa njima i da im predočimo što nas sve čeka u ovoj godini. Sve u svemu, zadovoljan sam kako je protekao prethodni period, pogotovo jer smo u Budvi imali odlične uslove za rad i boravak, kazao je Marić.\nKadetkinje su nakon kampa otputovale u Albaniju, gdje će od sjutra pa do 16. februara igrati na turniru na kojem će učestvovati i domaćin, Gruzija i Litvanija. Crna Gora sjutra od 14 časova u Elbasanu igra sa Gruzijom, dva dana kasnije, takođe od 14 časova, sastaje se sa Litvanijom, dok će se u posljednjem kolu, koje se igra 16. februara u Tirani, sastati sa Albanijom.\n- Na turniru u Albaniji želimo da vidimo do kojeg nivoa smo stigli kada je riječ o radu sa kadetkinjama. Biće nam to dobra provjera na početku godine, da vidimo što možemo očekivati u narednom periodu, odnosno do kvalifikacija koje ćemo igrati u Hrvatskoj. Razvojni turniri su takvi da će sve djevojke dobiti šansu, a nema nikakvog opterećenja kada je rezultat u pitanju, objasnio je Marić.


Skandalozno uputstvo poljskog nedeljnika: Kako prepoznati Jevrejina - Sputnjik Srbija\n16:25 23 Jun 2021\n19:37 14.03.2019 (osveženo 19:38 14.03.2019) Preuzmite kraći link\nAndžej Gžegžolka, šef kancelarije za medije poljskog parlamenta, izjavio je danas da će lista publikacija dostavljenih zakonodavnom telu biti preispitana kako bi se sprečilo ponavljanje ovakvih situacija, prenosi AP.\nNaslovna strana nedeljnika „Samo Poljska“, desničarskog lista koji izlazi u Poljskoj, izazvala je ogorčenje javnosti pošto je tema ovonedeljnog broja bila kako prepoznati Jevreje i pobediti ih.\nOvaj izraz antisemitizma uočio je opozicioni poslanik Mihal Kaminski, koji je sporan naslov pročitao pred poslanicima, jer se te novine mogu kupiti na kiosku koji se nalazi u sklopu parlamenta u Varšavi.\nOpozicija je zatražila objašnjenje od predsednika parlamenta Mareka Kučinskog, inače pripadnika vladajućeg desničarskog pokreta „Zakon i pravda“.\nU članku koji je objavio časopis „Samo Poljska“ opisano je „kako prepoznati Jevreje na osnovu njihovih prezimena, osobina ličnosti ili crta lica“, a za jevrejske žene se navodi da su prepoznatljive po tome što nemaju osećanja, skromnost i sramežljivost koja je svojstvena ženama u Poljskoj, navodi Rojters.\nAgneška Markijević, direktorka Američkog jevrejskog komiteta za Centralnu Evropu kaže da je zabrinjavajuć nedostatak jasne osude incidenta od strane ključnih poljskih političara, poput predsednik Sejma.\nPoljska vlada je nedavno reagovala na kritike u vezi sa antisemitizmom, pa je poljski premijer Mateuš Moravjecki otkazao put u Jerusalim prošlog meseca nakon što je izraelski ministar spoljnih poslova rekao da mnogi Poljaci „dobiju antisemitizam već sa majčinim mlekom“ i podsetio da su neki od njih sarađivali sa nacistima u Holokaustu, navodi Rojters.\nantisemitizam, Jevreji, Poljska


Radnički sigurnom igrom do 2 boda - Rukometni klub Radnički\nRukometaši Radničkog su, lakše nego očekivano, savladali ekipu Topličanina u Prokuplju rezultatom 30:21, poluvreme 14:9, u utakmici prvog kola SBRL za muškarce.\nPoveo je domaćin 1:0 i to je bila jedina rezultatska prednost Topličanina. Krenuli su Kragujevčani da lome protivnika svojom prepoznatljivom granitnom odbranom, za koju Prokupčani nisu imali leka. Briljirao je na golu Ognjen Jovanović, koji je brojao do 17 odbranjenih šuteva, a pomoć je imao i u Lekiću. Golom Medića u 28-om minutu Radnički je došao do maksimalnih 5 golova prednosti ( 7:12) i tu razliku održao do velikog odmora, na koji je otišao vođstvom 9:14.\nNi drugi deo igre nije doneo ništa dobro domaćinu. Gosti su pojačavali ritam igre i već u 40-om minutu pogotkom Mihajla Kneževića za velikih 10 golova prednosti ( 11:21), praktično su rešili utakmicu u svoju korist. Nizali su se atraktivn potezi i igra rukometaša Radničkog, svi igrači su dobili minutažu, koju su znalački iskoristili. Trijumfovali su Kragujevčani rezultatom 21:30 i tako pokazali da će biti najozbiljniji kandidati za najviši plasman.\nU redovima domaćina najefikasniji je bio Stefan Stefanović sa 5 pogodaka, dok su kod ekipe Radničkog golgeterski najraspoloženiji bili Dušan Medić sa 7, dok su po 5 pogodaka postigli Mihajlo Knežević i Ilija Bogdanović. Igrač utakmice bio je Ognjen Jovanović.\nTopličanin – Radnički 21:30 (9:14)\nProkuplje – Hala “Dr.Zoran Đinđić”. Gledalaca : 200.\nIsključenja:Topličanin 20 min, Radnički 18 min\nRadnički: Jovanović ( 17 odbrana), Ristić, V.Stevanović 3, Mutavdžić, Lekić ( 4 odbrane), Dobrosavljević 2, Knežević 5, M.Stevanović 1, Radenović 3, Bogdanović 5, Tomić 4, Janićijević, Medić 7.\nNarednog vikenda Radnički će ugostiti ekipu Priboja, u okviru drugog kola Super B lige.\nTags: dusan medic, ilija bogdanović, kragujevac, mihajlo knezevic, ognjen jovanović, rk radnicki, spd radnicki, stefan stefanovic\nPrethodni članakNastavak promocije rukometa među osnovcima\nSledeći članakKragujevčanke dominantno do prvih bodova


slobodan giša bogunović | AKADEMIJA ARHITEKTURE SRBIJE\nTag Archives: slobodan giša bogunović\nPiše: Slobodan Giša Bogunović Iz aviona gledajući, aerodrom “Nikola Tesla” je užurbano gradilište oko automobilskog parkinga kao kakvog središta urbanističke kompozicije. Кada se aerodromska zgrada napusti, taj prašnjavi parking s dva p...\nThis entry was posted in Stavovi and tagged Aerodrom Nikola Tesla, slobodan giša bogunović on 11/01/2022 by administrator.\nPiše: Slobodan Giša Bogunović Prevelika je nevolja što BNV stoji nasuprot humanističkom nauku arhitekture, koji se, između ostalog, izučava na našim fakultetima. Kako je reč o projektu nacionalnog značaja, njegovo sprovođe...\nThis entry was posted in Stavovi and tagged Beograd na vodi, slobodan giša bogunović on 08/03/2015 by administrator.\nSavski Teflon siti – Beograd na vodi\nPiše: Slobodan Giša Bogunović Ako se ikada ostvari kakav je prikazan, “Beograd na vodi” biće novum koji je iznutra umnožio probleme, od saobraćajnih, preko komunalnih do ekoloških, pa i onih koji se tiču siluete, plovnosti S...\nThis entry was posted in Stavovi and tagged Beograd na vodi, slobodan giša bogunović on 26/05/2014 by administrator.


U okviru RRPP projekta održana je regionalna konferencija "Poboljšanje doprinosa istraživanja procesu donošenja politika na Zapadnom Balkanu - lekcije iz prakse"\nU Beogradu je 19. i 20. novembra održana konferencija "Poboljšanje doprinosa istraživanja procesu donošenja politika na Zapadnom Balkanu - lekcije iz prakse" (Enhancing the contribution of research to policy making in the Western Balkans - lessons from practice) na kojoj je zvanično predstavljena Policy Bridging Initiative koju je osmislio International Centre for Policy and Advocacy (ICPA) kao vid podrške istraživačkim projektima koje finansira RRPP.\nTokom konferencije održane su panel diskusije sa predstavnicima NVO, univerziteta i vlada, kao i orijentacioni sastanci sa ICPA i RRPP. Na konferenciji je bilo više od 85 učesnika.\nCilj konferencije je bio da istraživače u okviru RRPP osposobi kako da donesu odluke o načinu na koji će rezultate istraživanja uključiti u proces kreiranja politika na Zapadnom Balkanu.\nU svom pozdravnom govoru, ambasador Švajcarske, gospodin Jean-Daniel Ruch, istakao je posebnu ulogu koju istraživanja u društvenim naukama imaju u ekonomiji zasnovanoj na znanju. Njihov sveobuhvatni i sistematski pristup može biti od pomoći u nastojanju da uspostavi vezu sa politikama u oblasti kao što je sprečavanje odliva mozgova, nedostajuće infrastrukture, razlika između ruralnih i urbanih područja i uključenosti dijaspore.\nOsnovna pitanja na koje je konferencija dala odgovor su: Koji su uslovi koji omogućavaju da istraživanje utiče na političke odluke? Kako ove uslove institucionalizovati u praksi?\nKonferencija se takođe bavila i pitanjima razvoja regionalne perspektive i uticajem regionalnih mreža na promene u politikama, kao i izazovima delovanja grupa na regionalnom nivou i njihovim jakim i slabim tačkama.\nNa konferenciji je razmotreno i pitanje umrežavanja RRPP istraživača i gostujućih predstavnika iz drugih sektora i država u regionu.\nProgramski menadžer RRPP, Jasmina Opardija, je istakla da je ključno pitanje zašto dobro obrazovani ljudi koji su se vratili iz inostranstva nemaju mnogo uticaja na kreiranje politika u regionu. Ono što se ističe jeste slabost univerziteta da ih privuku i da proizvedu kvalitetno istraživanje. Od ukupno 21 projekta koji se finansira iz RRPP, samo 4 su podneli univerziteti.\nPošto je 85% RRPP istraživačkih timova izabralo PBI podršku u oblasti povezivanja sa politikama ili razvoja politika, glavni ciljevi PBI su pravljenje politički relevantnih outputa i uticaj na proces političkog odlučivanja.\nCentar za istraživanje javnih politika uključen je u istraživački projekat "Uticaj socio-ekonomske strukture ruralnog stanovništva na uspeh politike ruralnog razvoja" koji finansira RRPP.


Početak/Video/Na poslaničkoj listi SNS šestoro ljudi iz Nišavskog okruga (VIDEO)\nIzbori 2020. – Dragana Sotirovski, članica Glavnog odbora SNS, prva je na niškoj listi Srpske napredne stranke „Aleksandar Vučić – Za našu decu“.\nZa Niške Vesti govori o zastupljenosti poslanika sa juga Srbije, izbornim listama, ženama koje su na njima, ali i o mladima koji su sve više zastupljeni. Pričali smo i o predstojećim izborima i podršci vanstranačkih ličnosti.\nNa poslaničkoj listi SNS za Skupštinu Srbije našlo se ukupno šestoro ljudi iz Nišavskog okruga: Bratimir Vasiljević na 65. mestu, Svetlana Milijić na 90. mestu, Jelena Žarić Kovačević na 144. mestu, Vladica Maričić na 147. mestu, Miloš Banđur na 178. mestu, Vanja Stojković na 218.\nJoš troje kandidata iz koalicionog sporazuma: Sanja Jefić Branković na 60. mestu, Milija Miletić na 84. i Hadži Milorad Stošić na 87. mestu.\nOpširnije u videu Niških Vesti.\nDragana Sotirovski izborne liste poslanici sa juga SNS zastupljenost žena


Nastavlja se suđenje vođi Obraza : Nadlanu.com\nNastavlja se suđenje vođi Obraza\nObjavljeno 26. apr 2013. / 17:56:52\nPredstavnica udruženja Labris svedočeći u Prvom osnovnom sudu na ponovljenom suđenju vođi Obraza Mladenu Obradoviću zbog optužbi za širenje diskriminacije prema osobama homoseksualnog opredeljenja pred otkazanu Paradu ponosa 2009. u Beogradu, rekla je da je atmosfera zastrašivanja nastavljena i posle neodržane parade.\nOna je navela da je Obradović nastavio da se pojavljuje u sudnici noseći majicu sa natpisom "Čekamo vas" i dodala da su se pojedini članovi organizacije Obraz (koja je zabranjena u junu prošle godine) pojavljivali na mitinzima u Beogradu, ponekad čak i sa predstavnicima vlasti.\nNa suđenju je saslušan i svedok Lazar Pavlović iz Gej strejt alijanse, a potom puštene su fotografije grafita i video snimak "Pederbal".\nNa sledećem pretresu zakazanom za 30. maj će svedočiti Miloš Popović i Krsta Milovanović, aktivisti zabranjene organizacije Obraz.\nUstavni sud zabranio je delovanje Obraza u junu 2012. na zahtev Republičkoj javnog tuzilaštva.\nParada ponosa nije održana 2009. godine, pošto je policija zbog bezbednosnih razloga donela rešenje o izmeštanju skupa i ponudila dve alternativne lokacije, Ušće i Palata Srbija, što su organizatori odbili i proglasili kapitulacijom države i tužili je Ustavnom sudu zbog onemogućavanja ostvarivanja Ustavom garantovanih prava.\nPrajd nije održana ni 2011. i 2012. godine, pošto je policija takođe zbog bezbednosnih razloga zabranila sve skupove.\nU neredima na beogradskim ulicama 10. oktobra 2010. godine, kada je Parada održana, povređeno je više od 140 ljudi, od kojih 124 policajca i pričinjena je velika materijalna šteta.\nTokom prvog pokušaja održavanja Parade ponosa 2001. godine brutalno su prebijeni pripadnici gej populacije na Trgu Republike.


28. decembra 2018. - VOJVOĐANSKE VESTI\nTribina „Vasa Stajić – srpski Sokrat i poslednji apostol stare Vojvodine“ 28. decembra u KCNS\nAutor 28. decembra 2018. 28. decembra 2018. 0 comment\nTribina „Vasa Stajić – srpski Sokrat i poslednji apostol stare Vojvodine“ biće održana u petak, 28. decembrau 18 časova u klubu „Tribina mladih“ Kulturnog centra Novog Sada. Autor i predavač je dr Miloš Savin, istoričar. Cilj predavanja o Vasi Stajiću je da se determiniše delovanje intelektualca u burnim istorijskim i političkim okolnostima.\nTribina „DEMOKRATSKI OSNOV AMERIČKOG PREZIDENCIJALIZMA“ 28. decembra u klubu „Tribina mladih“\nTribina „DEMOKRATSKI OSNOV AMERIČKOG PREZIDENCIJALIZMA“ biće održana u petak, 28. decembra u 19 časova u klubu „Tribina mladih“ Kulturnog centra Novog Sada. Autor i predavač je Lazar Slepčev, politički analitičar i filozof. Na predavanju će biti reči o: istorijskim momentima koji su oblikovali američku naciju i državu; američkom Ustavu kao temelju političkog sistema SAD; političkim […]\nMenadžer prodaje u franšiznoj mreži


Konkurs za posao: Srednjoškolski centar Prijedor prima dva radnika - PrijedorDanas.com - Prijedorski gradski portal\nZa radna mjesta gdje se traže lica sa radnim iskustvom pravo učešća na konkursu imaju i lica koja su stekla radni staž van škole u trajanju od najmanje godinu dana u struci ukoliko ispunjavaju ostale uslove propisane Zakonom o srednjem obrazovanju i vaspitanju („Službeni glasnik RS“ broj: 41/18 i 35/20),.\nPravo učešća na konkursu imaju i lica koja su po propisima važećim do stupanja na snagu Zakona o srednjem obrazovanju i vaspitanju („Službeni glasnik RS“ broj: 41/18 i 35/20), ispunjavali uslove u pogledu profila i zvanja nastavnika.\nIntervju i testiranje sa kandidatima koji ispunjavaju uslove utvrđene ovim konkursom, a dostavili su potpune i blagovremene prijave, će se obaviti dana 24.09.2020. godine (ČETVRTAK) u 11,00 časova u prostorijama JU „Srednjoškolski centar Prijedor’’ u Prijedoru.\n« Nestao Marko Gaković iz Prijedora\nKnjiževni susreti na Kozari: Gradonačelnik Đaković i pjesnici odali počast borcima NOB-a i Skenderu Kulenoviću »


LG predstavlja tehnološki unapređenu liniju uređaja za održavanje odeće LG predstavlja tehnološki unapređenu liniju uređaja za održavanje odeće – Personal magazin\nŠiroka ponuda koju će na sajmu IFA 2017 predstaviti kompanija LG uključuje i unapređenu seriju TWINWash™ mašina za pranje veša\nTWINWash mašina za veš prvi put je predstavljena javnosti u julu 2015. godine kao prva mašina za veš na svetu sa dvostrukim opterećenjem. Danas, TWINWash linija korisnicima nudi inovativne funkcije kao što su TrueSteam™ i TurboWash™koje omogućavaju uklanjanje gotovo svih alergena i nabora, istovremeno omekšavajući odeću i čineći je mirisnom, uz izuzetne performanse pranja.\nPored mašina za veš, kompanija LG nudi i rešenja za sušenje veša za kupce kojima je prioritet energetska efikasnost i udobnost. Novi Classic Dryer model za sušenje veša, opremljen sa LGInverter Heatpump tehnologijom, umanjuje oštećenja tkanine održavajući nisku temperaturu sušenja, dok istovremeno obezbeđuje više naprednih opcija, kao što su Eco i Speed režim. Visoko efikasan Eco režim štedi energiju i emituje veoma nizak nivo buke uz brže sušenje.\nLGStyler predstavlja poslednji korak u postupku održavanja odeće. Dizajniran sa ciljem da proces osvežavanja odeće dovede do savršenstva, ovaj uređaj uz pomoć TrueSteam™ tehnologije sa lakoćom sanitizuje odeću, uklanja nabore i neprijatne mirise, čineći je čistom i mirisnom. LGStyler sadrži i Inverter Heatpump tehnologiju, koja se nalazi i u LG mašinama za sušenje veša, kako bi osigurao nežno tretiranje odeće. Osnovna karakteristika ovog uređaja jeste dodatak u vidu pokretne vešalice koja lagano protresa odeću i tako otklanja sa nje sve nabore koji se formiraju tokom tretiranja parom. Easy Pants Crease opcija oblikuje finu, oštru liniju niz centar svake noge. LGStyler sprečava oštećenja tkanine i produžava vek trajanja odeće, bez potrebe za hemijskim čišćenjem.\nLG predstavlja tehnološki unapređenu liniju uređaja za održavanje odeće was last modified: August 25th, 2017 by Redakcija


„Iz keca u dvojku“: Zvezda se mučila, pa iz dva kornera slomila otpor Spartaka - Sputnjik Srbija\n20:26 18 Jun 2021\n„Iz keca u dvojku“: Zvezda se mučila, pa iz dva kornera slomila otpor Spartaka\n19:04 21.02.2021 (osveženo 19:15 21.02.2021) Preuzmite kraći link\nMučili su se fudbaleri Crvene zvezde na nezgodnom gostovanju u Subotici, gde su posle preokreta stigli do sva tri boda u duelu 23. kola Superlige sa Spartakom - 1:2 (1:0). Domaći tim je posle uvodnih 45 minuta imao prednost zbog gola Nikole Furtule, ali su u nastavku Mirko Ivanić i Seku Sanogo doneli sva tri boda crveno-belima.\nDejan Stanković odlučio se za najjači sastav na gostovanju u Subotici, čak je ekipa zaigrala i sa dva klasična špica - Dijegom Falčinelijem i Radovanom Pavkovim, dok je prvi put kao starter na teren istrčao skupo plaćeni Filipo Falko. U postavi je bio i oporavljeni Veljko Nikolić, koji je pauzirao zbog problema sa skočnim zglobom.\nKrenuli su ofanzivno crveno-beli na severu Srbije, ali se „golubovi“ nisu uplašili. Tražila je Zvezda i penal posle jedne situacije kada je fudbalera domaćih pogodila nehotice lopta u ruku, ali se glavni sudija nije oglasio.\nPrva čudna situacija odigrala se u 27. minutu kada je Dejan Stanković iz nepoznatih razloga izveo iz igre Filipa Falka, umesto njega je ušao El Fardu Ben. Inače, Falko je bio jedan od aktivnijih fudbalera srpskog šampiona.\nA, onda posle perioda dosadnog fudbala bez previše šansi, usledio hladan tuš za Crvenu zvezdu u 35. minutu kada je Furtula „bocnuo“ Milana Borjana. Šimura je uposlio Srećkovića, koji je efektno uputio završni pas ka Nikoli Furtuli, koji je hladnokrvno rešio situaciju „jedan na jedan“ i doneo prednost Spartaku.\nBio je to ujedno i rezultat kojim se otišlo na pauzu od 15 minuta, iako je Zvezda bila tim koji je stvorio više prilika, ali ih nisu realizovali njeni Italijani - Falčineli i zamenjeni Falko.\nDrugo poluvreme otvorio je vatromet u Subotici u režiji Zvezdinih navijača, koji to redovno rade gde god da crveno-beli gostuju, pa je atmosfera u tim trenucima gledajući nebo, podsećala na novogodišnju noć.\nNapadala je Stankovićeva kaznena ekspedicija od samog starta drugog dela susreta, ali su žilavi gosti odolevali. Trener crveno-belih uveo je u igru Gavrića, Srnića i Sanoga, koji su zamenili Petrovića, Pavkova i Rodića, a terenska inicijativa isplatila se Zvezdi u 80. minutu kada je Mirko Ivanić, najbolji igrač tima s Marakane ove sezone, uspeo da nađe put do mreže Spartaka i tako sačuva Zvezdu od prvog poraza ove sezone.\nPosle kornera je crnogorski reprezentativac bio najprisebniji u petercu domaćina i postigao je pogodak, matiravši Dujmovića.\nSvega osam minuta bilo je potrebno Zvezdi da u potpunosti preokrene rezultat, a ponovo je korner bio koban po Spartak. Udarac iz ugla je baš kao kod gola Ivanića izveo Ben, a ovoga puta je najviši u skoku bio Seku Sanogo.\nIspotaviće se da je gol iskusnog veziste bio i poslednji na meču, pa su crveno-beli stigli do jubilarne 20. pobede ove sezone u kojoj imaju još dva remija i ne znaju za poraz. Zvezda je ostala na plus šest u odnosu na prvog pratioca Partizan uz utakmicu manje.\nZvezda se samo rezultatski namučila u Subotici, s obzirom na to da, treba biti realan i priznati da su crveno-beli bili nadmoćniji, pogađali su prečke i stative, promašivali zicere, ali na kraju nisu kažnjeni zbog toga.\nSrpski šampion se posle nove „trojke“ okreće revanš susretu Lige Evrope sa Milanom koji je zakazan za 25. februar na San Siru.\n► Inter je gazda Milana – Zvezda bi mogla da iskoristi očajnu formu roso-nera\n► Tri gola za tri boda – Partizan 12. uzastopnom pobedom uveličao jubilej Stanojevića /video/\n► Basta za Sputnjik: Zvezda nije otpisana, očekujem Ibru u revanšu\nMirko Ivanić, Superliga Srbije, Dejan Stanković, FK Crvena zvezda\n20:05 Engleska protiv „dželata“ Srbije /uživo/\n20:03 Mediji: Bela kuća obustavlja vojnu pomoć Ukrajini


Zaplijenjena droga vrijedna 220.000 KM, uhapšena jedna osoba\n11. jul 2019 199\nPolicija u Istočnom Sarajevu uhapsila je E.S. sa područja Kantona Sarajevo zbog posjedovanja više od 40 kilograma droge vrijednosti između 150.000 i 220.000 KM, rekao je načelnik Policijske uprave Istočno Sarajevo Branimir Šehovac.\nŠehovac je istakao da je pretresom stana i pomoćnih objekata koje je ovo lice koristilo u Hilandarskoj ulici u Istočnom Sarajevu pronađena velika količina droge, između ostalog 16 kilograma marihuane, 14 mobilnih telefona i veći broj novčanica.\nUhapšeni E.S. danas će biti predat u nadležnost Okružnog javnog tužilaštva u Istočnom Sarajevu, rekao je Šehovac na konferenciji za novinare.\nOn je naglasio da je policija sinoć oko 22.00 časa pretresla stan i druge prostorijae koje koristi E.S., postupajući prema prethodno prikupljenim operativnim saznanjima i naredbi Osnovnog suda Sokolac, a pod nadzorom Okružnog javnog tužilaštva u Istočnom Sarajevu.\nŠehovac je naglasio da je pronađeno 15,6 kilograma marihuane, 6,5 kilograma spida, 1,4 kilograma polusintetičke droge ENDEMA ili metilendioksimetamfetamina, 20,2 kilograma supstance kofein, pet litara amfetaminskog ulja koje služi za proizvodnju spida i 7.841 tableta ekstazija.\nOn je naveo da je oduzeto i pet digitalnih vaga i pribor za pakovanje droge.\n- Ovo je veliki rezultat za Policijsku upravu Istočno Sarajevo i MUP Republike Srpske - naglasio je Šehovac i dodao da se rad na ovom predmetu nastavlja dalje.\nSrna javlja da je riječ o Eminu Selimiću iz Sarajeva.\nKum i kuma bili ljubavnici, pa on prijavio njen nestanak\nNestala Dervenćanka, svi koji imaju saznanja neka se obrate policiji FOTO


RADIONICA TEHNIČKE ŠKOLE „DRVO ART“\n7 - 15. mart 2014.\nTema: STONA LAMPA\nMesto izložbe: Muzej primenjene umetnosti, Galerija “Žad“\nSvečano otvaranje: petak, 7. mart 2014. u 18 h\nOrganizator: Tehnička škola “Drvo art“, Beograd\nTehnička škola „Drvo art“ po šesti put organizuje međunarodnu kreativnu radionicu „Dizajn igralište – Design Playground“ u kojoj, pored domaćina, učestvuju srednjoškolci iz njihovih partnerskih škola iz EU. Radionica će se održati u prostorijama Škole u periodu od 3. do 7. marta 2014. godine. U toku radionice, učenici prave prototipove na zadatu temu i od ograničene količine materijala. Tema ovogodišnje radionice je „Stona lampa“. Ovoga puta, učesnici radionice će se, oprobati u kombinovanju tradicionalnih i novih materijala, tj. drveta i rehau vision materijala.\nSve dosadašnje radionice su imale uspeha te su radovi nastali u toku radionica bili izlagani na brojnim značajnim manifestacijama u oblasti dizajna („Beogradska nedelja dizajna“, „Mixer Expo Design“, „Mikser“, Sajam nameštaja) i u Muzeju primenjene umetnosti. Već dve godine, kreativni radovi učenika „Drvo arta“ i njihovih vršnjaka iz Evrope, dostupni su i međunarodnoj publici. Kreacije mladih dizajnera su bile prezentovane i na najprestižnijim dizajnerskim manifestacijama kao što su Međunarodni sajam nameštaja u Milanu, odnosno Milanska nedelja dizajna i Sajmu industrijskog dizajna u Madridu.\nZahvaljujući izlaganju na međunarodnim sajmovima, Škola je uspostavila saradnju sa stranim socijalnim partnerima iz privrede od kojih je najznačajniji austrijska firma „Blum“, najveći svetski proizvođač okova za nameštaj. Kreativna radionica „Dizajn igralište – Design Playground“ i socijalno partnerstvo sa stranim firmama doprineli su tome da Škola i njen rad budu predstavljeni kao primer dobre prakse na Sastanku Sektorske grupe o kretanju radnika, socijalnoj saradnji, razvoju ljudskih resursa, informacionom društvu, inovacijama u okviru Unapređenog stalnog dijaloga Republike Srbije i Evropske unije.\nZnačaj radionice prepoznali su Sekretarijat za obrazovanje grada Beograda, opština Stari grad koji od samog početka finansijski podržavju ovu inicijativu „Drvo art“ škole, Erste banka i nemačka firma Rehau, koja je donirala nove materijale, dok Muzej primenjene umetnosti kreativnim srednjoškolcima besplatno ustupa prostor za izlaganje.